ΙΔΙΩΤΙΚΗ ΠΥΡΑΣΦΑΛΕΙΑ ΣΤΗ ΒΟΥΛΙΑΓΜΕΝΗ - ΕΒΔΟΜΗ Online\nΙΔΙΩΤΙΚΗ ΠΥΡΑΣΦΑΛΕΙΑ ΣΤΗ ΒΟΥΛΙΑΓΜΕΝΗ\nΣτη Βουλιαγμένη, Τετάρτη 17 Σεπτεμβρίου, στο Δημαρχείο γινόταν το αδιαχώρητο. Η αίθουσα του Δημοτικού Συμβουλίου υπερπλήρης, και ο κόσμος όρθιος να φτάνει μέχρι έξω. Πρωτοφανής για τη Βουλιαγμένη.\nΟ λόγος, επιστολή που απέστειλε ο Δήμος προκειμένου να οχυρωθεί η πόλη από πυρκαγιές, την οποία όμως οχύρωση μεταθέτει στον κάθε πολίτη χωριστά, που είναι όμορος με πράσινο...\nΠρωτοφανής συγκέντρωση στη Βουλιαγμένη\nΗ πυρασφάλεια του καθενός!\nΟ λόγος, επιστολή που απέστειλε ο Δήμος προκειμένου να οχυρωθεί η πόλη από πυρκαγιές, την οποία όμως οχύρωση μεταθέτει στον κάθε πολίτη χωριστά, που είναι όμορος με πράσινο.\nΜετά τις τραγικές επιπτώσεις των τελευταίων πυρκαγιών, αυτό ακούγεται πολύ φυσικό, προκειμένου να αποφύγουμε άλλη μια τέτοια καταστροφή.\nΑλλά να επισύρει βαρύτατα πρόστιμα σε όποιον δεν εφαρμόσει το σύστημα πυρασφάλειας, και μάλιστα συγκεκριμένο σύστημα το οποίο καταγράφει η Τεχνική Υπηρεσία, αυτό πάει αλλού.\nΤα μέτρα πυρασφάλειας έχει πάρει με ομόφωνη κανονιστική απόφασή του το Δημοτικό Συμβούλιο (129/19.5.2009).\nΕπισυνάπτουν όμως μαζί με την επιστολή και Υπηρεσιακό Σημείωμα που υπογράφει ο προϊστάμενος Ζαχαρίας Παπαχατζάκης και ο Διπλωματούχος Μηχανολόγος & Αεροναυπηγός Μηχανικός Γιάννης Π. Γιάχος, στο οποίο καταγράφονται οι «Τεχνικές Προδιαγραφές Συστήματος Πυρόσβεσης».\nΚομφούζιο στην αίθουσα, μετά την ενημέρωση του Δημάρχου, όλοι θέλουν να μιλήσουν. Αλλοι καταγγέλουν, άλλοι εκφράζουν απορίες, άλλοι προσπαθούν να ενημερώσουν.\nΑσυντόνιστη τελείως η συγκέντρωση, δεν υπήρχε προεδρεύων, έπαιρνε ο καθένας το λόγο όποτε ήθελε.\nΟ Δήμαρχος δεν μπόρεσε να επιβάλει τον απαιτούμενο σεβασμό. Οι πολίτες πλέον γνωρίζουν, έχουν λόγο, δικαιώματα και απαιτούν.\nΕτσι, αντί να γίνει μία κουβέντα με μία ορθή ενημέρωση, ο δήμαρχος ευχήθηκε «καλή τύχη» και αποχώρησε, αφήνοντας τον κόσμο ενεό!\nΟι κάτοικοι που συνορεύουν με πράσινο έλαβαν ονομαστικά μία επιστολή από το Δήμο στην οποία τους κοινοποιούσε την απόφαση του Δ.Σ. 129/09 με την κανονιστική για τα μέτρα που πρέπει να λάβει ο καθένας χωριστά για να οχυρωθεί ο ίδιος και η πόλη από πυρκαγιά.\nΑς τα κατονομάσουμε:\nΥποχρεωτική εγκατάσταση σύγχρονου δικτύου πυρόσβεσης (το αναλύει σε επισυναπτόμενο κείμενο)\nΜέχρι 30/4 κάθε χρόνου θα διενεργείται έλεγχος των δικτύων πυρόσβεσης από Επιτροπή αποτελούμενη από εκπροσώπους της Διεύθυνσης ΤΥΔΒ και του Τμήματος πρασίνου.\n3. Ειδικά οι ιδιώτες των οποίων τα ακίνητα εφάπτονται με κοινόχρηστες περιοχές ή περιοχές χαρακτηριστικές ως αστικό πράσινο στην περιοχή Καβούρι, υποχρεούνται να εγκαταστήσουν δίκτυο πυρόσβεσης με εμβέλεια κάλυψης 50 μέτρων περιμετρικά των ιδιοκτησιών τους.\nΥποχρεωτικό καθαρισμό – αποψίλωση από τους ιδιοκτήτες ακινήτων που γειτνιάζουν με κοινόχρηστο πράσινο, 50 μέτρα κοινοχρήστου χώρου περιμετρικά της ιδιοκτησίας τους.\nΚαι καταλήγει η επιστολή: «Σε περίπτωση μη τήρησης της κανονιστικής απόφασης του Δ.Σ., ο Δήμος θα επιβάλλει τα κατά νόμο προβλεπόμενα διοικητικά μέτρα και πρόστιμα, όπως έχουν ορισθεί στην συνημμένη διοικητική πράξη».\nΔηλαδή η πυροπροστασία ξεκινάει με τον πέλεκυ στο κεφάλι, ότι αν δεν το κάνεις θα τιμωρηθείς!\nΣτο υπηρεσιακό σημείωμα που ακολουθεί την επιστολή παραθέτουν την τεχνική περιγραφή του συστήματος πυρόσβεσης το οποίο ονομάζουν Αυτόνομο Συγκρότημα Δασοπυροσβεστικής Προστασίας (ΑΣΔΠ).\nΤο ΑΣΔΠ θα πρέπει:\n– να έχει δυνατότητα εμβέλειας τουλάχιστον 40 μέτρα από τα όρια του οικοπέδου του!\n– Τα κόστη εγκατάστασης βαρύνουν τον ιδιοκτήτη\n– τα ετήσια κόστη συντήρησης και εύρυθμης λειτουργίας βαρύνουν επίσης τον ιδιοκτήτη.\n– η εγκατάσταση θα πρέπει να είναι ανεξάρτητη από την ΔΕΗ (δηλαδή να διαθέτει ανεξάρτητο θερμοκινητήρα), όπως σημειώνει.\nΤεχνικές Προδιαγραφές Εγκατάστασης\nΟι προδιαγραφές δίνονται αναλυτικά από τον διπλ. Μηχανολόγο Γιάννη Γιάχο και τον προϊστάμενο της Τεχν. Υπηρεσίας Ζ. Παπαχατζάκη, οι οποίες στο τέλος καταλήγουν με την τιμωρία εάν δεν «συμμορφωθούν προς τας υποδείξεις».\nΑ. Πυροσβεστικό συγκρότημα (αντλία-κινητήρα) με τις ακόλουθες προδιαγραφές:\n1. Κινητήρας βενζινοκίνητος/πετρελαιοκίνητος, υποχρεωτικώς τετράχρονος, αερόψυκτος ισχύος 13ΗΡ τουλάχιστον, με εκκίνηση ηλεκτρική από κατάλληλο συσσωρευτή 14 έως 20Ah (αλλά και με σχοινάκι), με δεξαμενή καυσίμου 6Lt τουλάχιστον, η οποία θα δίδει μια αυτονομία της τάξεως της 1 ½ ώρας και με εγκεκριμένη φλογοπαγίδα στην εξάτμιση.\n2. Αντλία τουλάχιστον διβάθμια, με σώμα και κράμα αλουμινίου, ανοξείδωτο άξονα και λοιπά μέρη από ανοδειωμένο αλουμίνιο για μεγάλη αντοχή στη διάβρωση και εξοπλισμένη με χειροκίνητη αντλία προπλήρωσης.\n3. Αποδόσεις 300lt/min@ 10bar περίπου μέχρι πίεση 15bar, μέγιστη παροχή 400lt/min περίπου. Να είναι εξοπλισμένη με μανόμετρο καθώς και βαλβίδα ελέγχου (ανεπίστροφη) στην κατάθλιψη.\n4. Λοιπά χαρακτηριστικά: προστασία έναντι υπερστροφής, προστασία έναντι χαμηλής ποσότητα ελαίου, φλογοπαγίδα.\n5. Δίκτυο: δυνατότητα αναρρόφησης είτε από δεξαμενή είτε από πισίνα, πηγάδι κλπ. μέσω κατάλληλων ταχυσυνδέσμων και σωλήνων, μια παροχή 1’’ εφοδιασμένη με βάνα, κατάλληλο ταχυσύνδεσμο Storz και πώμα, μία παροχή 1” προς τον τυλιγκτήρα αξονικής τροφοδοσίας.\nΒ. Τυλιγκτήρας αξονικής τροφοδοσίας υποχρεωτικώς από ανοξείδωτο χάλυβα, χειροκίνητος, εφοδιασμένος με λάστιχο πυρόσβεσης μήκους 50μ τουλάχιστον, με πίεση θραύσης 50bar τουλάχιστον και αυλό πυρόσβεσης τύπου πιστολιού πυρόσβεσης, παροχής 100lt/min. Το επιτυγχανόμενο μήκος βολής να είναι 20μ.\nΓ. Βάση μεταλλική και επιθυμητό τροχήλατη, επί της οποίας θα εδράζεται το συγκρότημα αντλίας – κινητήρα και τυλιγκτήρα αξονικής τροφοδοσίας.\nΔ. Κάλυμμα, πτυσσόμενο, είτε από αλουμίνιο είτε από GRP εφοδιασμένο με αμορτισέρ αέρος, το οποίο θα προστατεύει το πυροσβεστικό συγκρότημα από τις καιρικές συνθήκες.\nΕπιπρόσθετα η κατασκευάστρια (όχι η προμηθεύτρια) εταιρία του όλου πυροσβεστικού συγκροτήματος ως τελικού προϊόντος θα πρέπει:\nνα διαθέτει πιστοποίηση ποιότητας κατά ISO 9001.\nνα διαθέτει αποδεδειγμένα κινητό συνεργείο άμεσης επέμβασης με ειδικευμένο προσωπικό.\nΓια όλα τα παραπάνω και ιδιαίτερα τις επιδόσεις του πυροσβεστικού συγκροτήματος, θα πρέπει να κατατεθούν υποχρεωτικώς για έγκριση στην Τεχνική Υπηρεσία, τα τεχνικά έντυπα και στοιχεία που να τα αποδεικνύουν καθώς και το πιστοποιητικό ISO.\nΚαταλήγει δε: τυχόν μη τήρηση εγκατάστασης και συντήρησης των ΑΣΔΠ θα επιφέρει ανάλογες ποινές που θα οριστούν από το Δ.Σ. του Δήμου Βουλιαγμένης.\nΔεν γνωρίζω πόσο σας φώτισαν οι τεχνικές προδιαγραφές, αλλά εγώ τα διάβασα «κινέζικα», όπως φαντάζομαι και οι περισσότεροι από εσάς.\nΚαι εύλογο είναι από εκεί και πέρα, ότι για να τα εφαρμόσει κάποιος δημότης, θα πρέπει να προσφύγει στον ειδικό, που θα του κάνει τη μελέτη κλπ κλπ πληρώνοντας μεγάλα χρηματικά ποσά.\nΑναδιπλώθηκε ο Δήμαρχος\nΠροφανώς, και από την αγανακτισμένη παρουσία του κόσμου και ίσως να είδε το άτοπο όλων αυτών των προδιαγραφών που του πρότεινε η τεχνική υπηρεσία, ο Δήμαρχος αναδιπλώθηκε, λέγοντας εν τέλει στους κατοίκους. Κάντε ότι θέλετε, αλλά κάνετε κάτι για την πυρασφάλεια.\nΑγνόησε ο Δήμος επιστολή ειδικού\nΟ Διπλωματούχος Ναυπηγός Μηχανολόγος μηχανικός, μέλος ΤΕΕ, Μιχάλης Μποδούρογλου, απέστειλε στο Δήμο επιστολή, στην οποία καταθέτει ορισμένες σκέψεις – ως ειδικός – για το σύστημα που προτείνουν.\n«Πιστεύω ότι οι τεχνικές προδιαγραφές που αναφέρονται στο σημείωμα της 9/12/08 είναι επιεικώς λίαν πρόχειρες και άστοχες» τονίζει και κάνει μία ανάλυση της κάθε τεχνικής προδιαγραφής χωριστά, καταρρίπτοντας μία μία επιλογή αιτιολογημένα. Φέρνει μάλιστα ως παράδειγμα σύστημα εγκατάστασης που έχει τοποθετήσει εδώ και 6 χρόνια στο σπίτι του και λειτουργεί άψογα και κάθε χρόνο δοκιμάζεται από όλη την οικογένεια!\n«Πιστεύω ότι οι προδιαγραφές θα έπρεπε να είναι μόνο μία παράγραφος που θα απαιτούσε την ελάχιστη παροχή, την ελάχιστη ακτίνα καταιωνισμού, την ελάχιστη διάρκεια λειτουργίας (δηλαδή χωρητικότητα δεξαμενών νερού) να απαιτεί η λειτουργία του συστήματος να μην επηρεάζεται από διακοπή της ΔΕΗ και κυρίως (κάτι που δεν αναφέρεται καν) να είναι ένα σύστημα εύχρηστο, που να μπορεί να το χειριστεί ο οιοσδήποτε. Δηλαδή να ζητά τα σημαντικά με απλό τρόπο», επισημαίνει.\nΚαι καταλήγει λέγοντας ότι στην επιστολή του ο Δήμος ούτε απάντησε στην επιστολή του ούτε τον κάλεσε για να ενημερωθεί.\nΑναμένεται το αποτέλεσμα της μελέτης των Καναδών!\nΝα σημειώσουμε εδώ ότι ήδη έχει προεγκριθεί μελέτη για την πυροπροστασία στο Καβούρι, που είναι κάτι άλλο απ’ αυτό που συζητάμε σήμερα, αφού ο Δήμαρχος μιλούσε για μια επένδυση της τάξεως των τεσσάρων εκατομμυρίων ευρώ.\nΑπ’ την άλλη, το Καλοκαίρι είχαν επισκεφθεί τη Βουλιαγμένη, μετά από απόφαση του Δημοτικού Συμβουλίου, οι ειδικοί Denis Gaudry & Dave Dunsdon από το Πανεπιστήμιο Simon Frase με το Υπουργείο Δασών και φυσικού περιβάλλοντος της Βρετανικής Κολούμπια του Καναδά, για να αναπτύξουν, μετά από επιτόπια μελέτη, ένα σχέδιο προστασίας της κοινωνίας και του φυσικού πλούτου παρέχοντας επιχειρησιακά και εκπαιδευτικά προγράμματα, φυλλάδια ενημερωτικά για τους κατοίκους βάσει των αναγκών της περιοχής.\nΗ ομάδα μελέτησε τις καιρικές συνθήκες, την ιδιαιτερότητα του περιβάλλοντος, την στατιστική πυρκαγιών, ετοιμότητα και μέτρα προστασίας επαγγελματιών και κατοίκων, δυνατότητες της πόλης να αντιμετωπίσει ενδεχόμενη πυρκαγιά.\nΑνάλογα με τα ευρήματα θα αναπτυχθεί ένα σχέδιο για πρόληψη, αντιμετώπιση και στρατηγικές που θα ελαχιστοποιήσουν την πιθανή απώλεια ανθρώπινης ζωής καθώς και φυσικού πλούτου. Τα αποτελέσματα θα δημοσιοποιηθούν μέχρι το τέλος Σεπτεμβρίου. Και αναρωτιόμαστε:\nΓιατί δεν τους περιμένουν να δουν τι προτείνουν;\nΚαι μου γεννάται μία άλλη απορία. Καλά όλα αυτά τα σπουδαία για την ασφάλεια του καθενός. Αν λοιπόν την ώρα που θα πιάσει φωτιά, δεν είναι κανείς στο σπίτι, τί γίνεται; Πάει περίπατο το σύστημα;\nΟ τελευταίος που φταίει πάντως για την αποτυχία της συγκέντρωσης είναι ο πολίτης. Ο πολίτης απαιτεί σωστή πληροφόρηση και σεβασμό, πράγμα που έχει αποδειχθεί πολλάκις ότι δεν προσφέρει ο Δήμος Βουλιαγμένης.


Εράνα - Βικιπαίδεια\nΗ σήμανση τοποθετήθηκε στις 4/12/2016.\nΗ Εράνα ήταν αρχαίος οικισμός της Μεσσηνίας χτισμένος στην περιοχή των σημερινών Φιλιατρών.\nΗ αρχαία πόλη τοποθετείται στην περιοχή που σήμερα ονομάζεται Αγία Κυριακή. Στην ίδια περιοχή αναφέρεται ακόμη ότι στην αρχαιότητα υπήρχε οικισμός με την ονομασία Αρήνη και άλλος ένας οικισμός, ο Αλίατρος. Κατά μία άποψη και τα δύο ονόματα Εράνα και Αρήνη αναφέρονται στον ίδιο αρχαίο οικισμό.\nΗ Εράνα έδωσε την ονομασία της στην περιοχή Εράνη.\nΟλόκληρη η περιοχή των Φιλιατρών παρουσιάζει ίχνη κατακτήσεως κατά την Προϊστορική εποχή. Στη θέση Γουρνοσπηλιές έχει βρεθεί λίθινος πέλεκυς Νεολιθικής εποχής. Επίσης, ίχνη Μυκηναϊκής κατοικήσεως υπάρχουν στα Αρμακάδια όπου σώζονται ερείπια αρχαίου οικισμού και Μυκηναϊκός τάφος. Τα Αρμακάδια είναι τοποθεσία του Δήμου Φιλιατρών στο δρόμο προς Γαργαλιάνους , με ελαιώνες και διάσπαρτες αγροτικές οικίες\nΤα Φιλιατρά δημιουργήθηκαν μόλις τον 12ο ή τον 13ο αιώνα μ.Χ.\nΑνακτήθηκε από "https://el.wikipedia.org/w/index.php?title=Εράνα&oldid=6310981"\nΤελευταία τροποποίηση 12:18, 19 Μαρτίου 2017.


Η προχειρότητα του «Μεγάλου Περιπάτου» θέτει σε κίνδυνο μια ωραία ιδέα | Ελεύθερος Τύπος\n08:04 16 Ιουνίου 2020 16 Ιουνίου 2020\nΑΠΟΛΥΤΗ ακινησία. Όλο το κέντρο της Αθήνας ένα παρκινγκ. Ουρές χιλιομέτρων με ακινητοποιημένα αυτοκίνητα. Ο «Μεγάλος Περίπατος» της Αθήνας έγινε χθες το «Μεγάλο Μποτιλιάρισμα». Λογικό θα πει κανείς ένα τόσο μεγάλο και φιλόδοξο σχέδιο για τη δημιουργία πεζοδρόμων και ποδηλατοδρόμων στο κέντρο της Αθήνας για ένα διάστημα να προκαλέσει αναστάτωση. Τουλάχιστον μέχρι να ολοκληρωθεί.\nΤΗ ΜΕΛΕΤΗ για τον «Μεγάλο Περίπατο της Αθήνας», που είναι ένα από μεγάλα έργα με τα οποία ο Κ. Μπακογιάννης θέλει να σφραγίσει τη θητεία του στον Δήμο Αθηναίων, την έχει κάνει το ΕΜΠ, κάτι που αποτελεί μια εγγύηση. Ωστόσο, αρκετά απ’ αυτά που συμβαίνουν και θα συμβούν -όταν π.χ. οι εργασίες πάνε στην πλατεία Συντάγματος- κοντράρουν με τη λογική. Αντέχει μια πρωτεύουσα που δεν έχει το καλύτερο και επαρκέστερο οδικό δίκτυο να στερείται π.χ. λωρίδες κυκλοφορίας από τον άξονα της Πανεπιστημίου; Είναι η κατάλληλη περίοδος, η περίοδος μετάβασης από την καραντίνα στην κανονικότητα, όταν και τα ΜΜΜ δεν σηκώνουν μεγάλο φορτίο επιβατών, να ξεκινήσει αυτή η προσπάθεια;\nΕΙΝΑΙ τα ΜΜΜ σε τέτοια κατάσταση, ώστε να μπορούν να εξυπηρετήσουν όσους δεν θα μπορούν να χρησιμοποιήσουν τα αυτοκίνητά τους; Ή μήπως μπαίνει το κάρο μπροστά από το άλογο; Πρώτα εξασφαλίζεις την επαρκή λειτουργία των ΜΜΜ, αριθμός λεωφορείων, πυκνά και σταθερά δρομολόγια, και μετά «απαγορεύεις» την κυκλοφορία των Ι.Χ. Ακούω συγκοινωνιολόγους να εκφράζουν αμφιβολίες «αν βγαίνει ένα τέτοιο έργο σε μια πόλη, όπως η Αθήνα». Εμπιστεύομαι τη μελέτη του ΕΜΠ. Ωστόσο, τα ερωτήματα παραμένουν, με βασικότερο αν η ταλαιπωρία θα είναι πρόσκαιρη -όσο διαρκούν τα έργα- ή αν θα είναι μια μόνιμη κληρονομιά στην πόλη.\nΕΙΝΑΙ φανερό ότι πίσω απ’ αυτό το φιλόδοξο σχέδιο κρύβονται μεγάλοι στόχοι. Οι οποίοι, σαν μεγάλοι που είναι, είναι και δύσκολοι. Υπάρχει ο στόχος του περιορισμού του αριθμού των αυτοκινήτων που θα κυκλοφορούν στο κέντρο. Αν δεν μειωθεί δραστικά ο αριθμός των Ι.Χ., είναι αντικειμενικά ανυπέρβλητο να μπορέσουν να ανταποκριθούν οι ήδη ανεπαρκείς οδικοί άξονες, που θα «στενέψουν» κι άλλο. Υπάρχει ο στόχος να μπει στην καθημερινότητα των Αθηναίων το ποδήλατο ή τα ηλεκτρονικά πατίνια. Υπάρχει ο στόχος η Αθήνα να γίνει ακόμα πιο δελεαστικός και φιλικός τουριστικός προορισμός. Εντέλει υπάρχει ο στόχος της αλλαγής του τρόπου ζωής, όχι μόνο των κατοίκων του κέντρου, αλλά και των εκατοντάδων χιλιάδων κατοίκων της Αττικής που πρέπει να μετακινούνται καθημερινά ή τακτικά στο κέντρο της Αθήνας.\nΕΙΝΑΙ επαρκείς η προετοιμασία και η ενημέρωση για μια τόσο μεγάλη αλλαγή; Γιατί δεν δόθηκε μια επαρκής μεταβατική περίοδος, ώστε να καταλάβουν και να πεισθούν όλοι ότι αυτό το φιλόδοξο σχέδιο και υλοποιείται και δημιουργεί κάτι καλύτερο απ’ αυτό που υπάρχει σήμερα; Γιατί μια τέτοια αλλαγή δεν γίνεται με τον πολίτη «απέναντι». Εχει σαν προϋπόθεση της επιτυχίας της την ενεργή συμμαχία του πολίτη. Και στο κάτω-κάτω, είναι μια αλλαγή που οι αποφάσεις παίρνονται με ευρεία συναίνεση. Δεν είναι από τις αποφάσεις που τις παίρνει κάποιος και ζητάει απ’ όλους τους άλλους να ακολουθήσουν.\nΤΑ ΣΗΜΑΔΙΑ της προχειρότητας και της βιασύνης είναι ήδη ορατά. Ο κ. Μπακογιάννης ας κάνει έγκαιρα ό,τι δεν φαίνεται να έχει γίνει ως τώρα, ώστε να υποστηρίξει το σχέδιό του και να μην αναγκαστεί σε μερικές μέρες ή εβδομάδες να το πάρει πίσω.\n«ΚΑΜΕΝΟ ΧΑΡΤΙ» ΚΑΙ ΓΙΑ ΤΟΝ ΣΥΡΙΖΑ Ο Δ. ΠΑΠΑΔΗΜΟΥΛΗΣ\nΟ ελιγμός του Δ. Παπαδημούλη, ο οποίος έχει αποδειχθεί ο «μετρ του real estate», ακυρώθηκε εν τη γενέσει του. Η «δωρεά» του επικεφαλής της ευρωομάδας του ΣΥΡΙΖΑ ήρθε αργά και αναγκαστικά. Ηρθε αφότου μετά το εντυπωσιακό «πόθεν έσχες» του αποκαλύφθηκε και ότι το 2019 αγόρασε κι άλλα 6 ακίνητα, των οποίων τη μίσθωση την είχε εξασφαλίσει μέσω ΜΚΟ.\nΑποκομίζοντας άλλες περίπου 6.000 ευρώ μηνιαίως, συμμετέχοντας στην εμπορική εκμετάλλευση προσφύγων και μεταναστών. Πλήρως εκτεθειμένος και ηθικά και πολιτικά, προχώρησε στο απονενοημένο.\nΑνακοίνωσε, πιστεύοντας ότι κάποιος θα το «χάψει», ότι από εδώ και πέρα «θα» δίνει τα «καθαρά» κέρδη από τα ενοίκια σε «κοινωνικές δράσεις», σε «φτωχούς Ελληνες» και «μετανάστες»… Αν το είχε κάνει ΠΡΙΝ υπάρξουν και οι νέες αποκαλύψεις, θα είχε κάποιο νόημα.\nΤώρα που το κάνει συναισθανόμενος τη δημόσια κατακραυγή, αλλά και την αποστροφή ακόμα και των συντρόφων του στον ΣΥΡΙΖΑ, είναι «δώρον άδωρον». Είναι μια κίνηση η οποία, εκτός των άλλων, χωρίς να αίρει τις αρνητικές εντυπώσεις που έχουν ήδη εμπεδωθεί, τις ενισχύει ακόμα περισσότερο με την ενοχικότητα που προδίδει η συμπεριφορά του κ. Παπαδημούλη. Ισως δεν είναι τυχαίο ότι ακόμα στον ΣΥΡΙΖΑ ο Δ. Παπαδημούλης θεωρείται ήδη «καμένο χαρτί».\nΗ είδηση που έδωσε χθες ο Γ. Γεραπετρίτης για τον ανασχηματισμό δεν βρίσκεται στην ασαφή ημερομηνία που έδωσε («μετά την 1η Ιουλίου»), αλλά στο χαρακτήρα που έχει, όταν γίνει. Ο υπουργός Επικρατείας και στενός συνεργάτης του Κ. Μητσοτάκη Γ. Γεραπετρίτης έκανε λόγο για έναν «διορθωτικό» και όχι «ριζικό» ανασχηματισμό.\nΟυσιαστικά ο εξ απορρήτων του πρωθυπουργού έστειλε ένα διπλό μήνυμα: Καθησύχασε τους περισσότερους από τους αγωνιούντες υπουργούς, λέγοντάς τους εμμέσως αλλά σαφώς να συνεχίσουν τη δουλειά τους κι έκοψε την όρεξη στους ουκ ολίγους φιλοδοξούντες να μπουν στην κυβέρνηση. Η εκτίμηση που υπάρχει στο Μ. Μαξίμου είναι ότι η κυβέρνηση -με λίγες εξαιρέσεις- τα έχει πάει καλά.\nΔυσαρέσκεια υπάρχει για 2-3 υπουργούς και μερικούς υφυπουργούς. Οσο για το χρόνο που θα γίνει ο ανασχηματισμός, θα τον αποφασίσει ο ίδιος ο Κ. Μητσοτάκης. Αλλά, όπως έλεγε χαρακτηριστικά στενός συνεργάτης του, «και το τέλος Ιουλίου και το τέλος Αυγούστου είναι μετά την 1η Ιουλίου»…\nΑθήναΚώστας ΜπακογιάννηςΜεγάλος Περίπατος της ΑθήναςΜπάμπης Παπαπαναγιώτου\nΣοκ στον Εύοσμο: Η πρώην σύζυγος και η κόρη του σκότωσαν το 49χρονο


Η αγέλαστη πολιτεία by Fotini Dim 6180 views\nΗ στολή του Άι-Βασίλη by Fotini Dim 5944 views\nΧΡΙΣΤΟΥΓΕΝΝΙΑΤΙΚΟ ΣΚΕΤΣ Ο ΤΡΙ ΤΟ ΤΡ... by eleftheria1971 8948 views\nΗ στολή του Άη βασίλη by Αννα Παππα 8170 views\nονειρο στο χιονι (διασκευή) by Ioanna Chats 108862 views\nΗ πολιτεία που δεν είχε Χριστούγεννα by Fotini Dim 10992 views\n"Οι καλικάντζαροι στο σπίτι του Άι-Βασίλη"\n" Ο Άι-Βασίλης συλλαμβάνεται"\n" Ο Άι-Βασίλης στη φυλακή"\nΔιασκευή - Μουσική επιμέλεια: Λούλα Χαραλάμπους\n1. ΠΕΡΙΕΧΟΜΕΝΑ: 1. Ε3 ΟΙ ΚΑΛΙΚΑΝΤΖΑΡΟΙ ΣΤΟ ΣΠΙΤΙ ΤΟΥ ΑΗ ΒΑΣΙΛΗ (σ. 2-12) 2. Ο Ε2 ΑΗ ΒΑΣΙΛΗΣ ΣΥΛΛΑΜΒΑΝΕΤΑΙ (13-20) 3. Ε1 Ο ΑΗ ΒΑΣΙΛΗΣ ΣΤΗ ΦΥΛΑΚΗ(σ. 21-29)\n2. 2 Ε3 ΟΙ ΚΑΛΙΚΑΝΤΖΑΡΟΙ ΣΤΟ ΣΠΙΤΙ ΤΟΥ ΑΪ ΒΑΣΙΛΗ ΠΡΟΣΩΠΑ 1. ΝΑΝΟΣ 1ος: 2. ΝΑΝΟΣ 2ος: 3. ΝΑΝΟΣ 3ος: 4. ΝΑΝΟΣ 4ος : 5. ΝΑΝΟΣ 5ος : 6. ΑΪ ΒΑΣΙΛΗΣ: 7. ΚΟΥΤΣΟΣ: 8. ΧΑΖΟΥΛΗΣ: 9. ΚΟΥΦΟΣ: 10. ΤΡΑΥΛΟΣ: 11. ΚΟΥΛΟΣ: 12. ΣΤΡΑΒΟΣ : 13. ΤΡΕΛΟΣ: 14. ΜΟΥΓΚΟΣ: 15. ΤΡΕΛΟΣ: 16. ΧΑΖΟΥΛΗΣ: 17. ΤΡΑΥΛΟΣ: 18. ΕΞΥΠΝΟΥΛΗΣ: 19. ΛΑΙΜΑΡΓΟΥΛΗΣ: 20. ΤΡΕΧΤΟΥΛΗΣ: 21. ΑΤΑΧΤΟΥΛΗΣ: 22. ΤΑΡΑΤΖΟΥΜ: 23. ΧΑΧΑΣ: 24. ΠΙΤΣΙΛΗΣ: 25. ΠΟΠΟΦ:\n3. 3 ΣΚΗΝΗ 1η ΟΙ ΝΑΝΟΙ ΣΤΟ ΕΡΓΑΣΤΗΡΙ ΤΟΥ ΑΗ-ΒΑΣΙΛΗ (Στο εργαστήρι του Αϊ-Βασίλη. Ένα τραπέζι γεμάτο δώρα. Οι νάνοι, εργάζονται πυρετωδώς, συναρμολογώντας και συσκευάζοντας διάφορα παιχνίδια. Ένας σάκος πιο πέρα άδειος. Παντού γράμματα, παιχνίδια και κουτιά σκόρπια). ΜΟΥΣΙΚΗ ΑΠΟ CD -1- ΝΑΝΟΣ 1ος : Πλησιάζει και φέτος η στιγμή που θα μοιράσει τα δώρα του, ο Αϊ-Βασίλης. ΝΑΝΟΣ 2ος : Έχουμε ακόμα δύο μέρες. Αλλά νομίζω ότι όλα γίνονται στην ώρα τους. Τι πολύτιμοι βοηθοί που είμαστε. Χωρίς εμάς, τι θα έκανε ο Αϊ-Βασίλης ; ΝΑΝΟΣ 3ος : Πάλι θα τα καταφέρναμε φίλε μου, αλλά με περισσότερη κούραση. ΝΑΝΟΣ 4ος : Εσείς καλοί μου συνεργάτες έχουμε κουραστεί παραπάνω απ’ όσο πρέπει. Γι’ αυτό σκέφτομαι να ζητήσω άδεια για μια μέρα. ΝΑΝΟΣ 5ος : Άδεια για μια μέρα; Καλέ μου φίλε, πως θα τα προλάβουμε όλα αυτά; ΝΑΝΟΣ 1ος : Τα δώρα είναι όλα έτοιμα, μα πότε θα τα βάλουμε στο σάκο; ΝΑΝΟΣ 2ος : Τα ονόματα πότε θα τα γράψουμε; ΝΑΝΟΣ 4ος : Να πάμε εμείς να ξεκουραστούμε, μα αύριο πρωί-πρωί να είμαστε εδώ. ΝΑΝΟΣ 3ος : Καλή ξεκούραση λοιπόν σε όλους μας.! Ας πάμε να δούμε λίγο τα ελαφάκια μας.\n4. 4 ΝΑΝΟΣ 5ος : Σίγουρα θα πεινούν τα καημένα. Μας περιμένει πολλή δουλειά αύριο και πρέπει να 'χουν δυνάμεις. (Φεύγουν όλοι). ΣΚΗΝΗ 2η ΟΙ ΚΑΛΙΚΑΝΤΖΑΡΟΙ ΣΤΟ ΕΡΓΑΣΤΗΡΙ ΤΟΥ ΑΪ ΒΑΣΙΛΗ ΜΟΥΣΙΚΗ ΑΠΟ CD –2- Μπαίνουν χορεύοντας στη σκηνή… ΚΟΥΤΣΟΣ: Είμαστ’ οι καλικάντζαροι που όλα τα χαλάμε, όταν σε βρίσκει το κακό…εμείς χοροπηδάμε!… ΧΑΖΟΥΛΗΣ: Είμαστε οι μουτζούρηδες που όλα τα χαλάμε! Τα σπίτια σας διαλύουμε και συνεχώς γελάμε… ΚΟΥΦΟΣ: Αγάπη και καλή καρδιά για μας είναι αστεία… Έμβλημα στην ομάδα μας… « η άπειρη κακία »! ΤΡΑΥΛΟΣ: Δυο πριονιές κι έτοιμο το δέντρο να κοπεί… Στη μέση, όμως, τ’ αφήσαμε κι ήρθαμε αστραπή… ΚΟΥΛΟΣ: Το μήνυμα ήταν σαφές : Να ’ρθουμε όπως-όπως!… γιατί…ακούστηκε γιορτές, θα ’χει αυτός ο τόπος!… ΣΤΡΑΒΟΣ : Το δέντρο το αποκόβουμε και στην επιστροφή!… Μη χάσουμε το σαμποτάζ που ’ναι για μας τροφή!… ΤΡΕΛΟΣ: Χριστούγεννα και στολισμοί, χαρές, παιχνίδια, δώρα, θα γίνουν στάχτη και καπνός μέσα σε λίγη ώρα!… ΚΟΥΤΣΟΣ: Εγώ είμαι ανάπηρος Κουτσός είν’ τ’ όνομά μου του δέντρου το ξεστόλισμα είναι το έμβλημά μου. ΚΟΥΦΟΣ: Τ΄ αυτιά , μου είναι άχρηστα…Κουφό με λέν’ οι φίλοι… Ποντίκι βάζω αντί φλουρί στην πίτα του Αϊ-Βασίλη… ΜΟΥΓΚΟΣ:\n5. 5 Εγώ θα είμαι ο Μουγκός. Λοιπόν τέρμα οι κουβέντες.. Θα κλέψω όλα τα δώρα τους!…Θα τους αφήσω τέντες!… ΚΟΥΛΟΣ: Κουλό με αναθρέψανε και κακομαθημένο Γλυκά και αναψυκτικά…στη βρώμα τα πεθαίνω!… ΣΤΡΑΒΟΣ: Στραβός ! Τα δυο ματάκια μου τα έχω σε αργία Μα…τσίλιες ξέρω να φυλώ χωρίς καν φασαρία!… ΤΡΕΛΟΣ: Τρελό με ανεβάζουνε, τρελό με κατεβάζουν!… Γλυκά, μελομακάρονα θα δούμε αν θα φάνε! ΜΟΥΣΙΚΗ ΑΠΟ CD –3- ΜΟΥΣΙΚΗ ΑΠΟ CD –4- ΜΟΥΣΙΚΗ ΑΠΟ CD –5- ΟΛΟΙ ΜΑΖΙ: (με φωνές και γέλια): Μανούλες και μικρά παιδιά κρύφτε τα γλυκάκια. Ζημιές ήρθαν να κάνουνε τα καλικατζαράκια! ΧΑΖΟΥΛΗΣ: Γιατί απ’ τα βάθη ερχόμαστε, τα έγκατα της γης και μπαίνουμε στα σπίτια σας από τις καμινάδες. ΜΟΥΓΚΟΣ: Τα δώρα θα σας κλέψουμε δίπλα από τις γωνιές και έτσι θα τις αφήσουμε να κλαίνε αδειανές! ΕΞΥΠΝΟΥΛΗΣ: Χαρά, βοήθεια , αγάπη λέξεις για μας αστείες τον κόσμο θα γεμίσουμε με φάρσες και κακίες… ΛΑΙΜΑΡΓΟΥΛΗΣ: Κακούς μας ανεβάζουν, πονηρούς μας κατεβάζουν, φέρτε μας τα πιάτα σας να δείτε πως αδειάζουν… ΤΡΕΧΤΟΥΛΗΣ: Τρεχάτε γρήγορα λοιπόν τώρα για να κρυφτείτε, γιατί σ΄ άλλη περίπτωση μέγα μπελά θα βρείτε… ΑΤΑΧΤΟΥΛΗΣ: Κι’ αν όλα αυτά σας φάνηκαν μεγάλες αυταπάτες στη φάτσα σας θα ρίξουμε ένα κιλό ντομάτες…!\n6. 6 (Οι καλικάντζαροι πάνω στη σκηνή χοροπηδούν, τρίβουν τα χέρια τους, αγκαλιάζονται και φωνάζουν.) ΚΑΛΙΚΑΝΤΖΑΡΟΙ: Ζήτω!!…ζήτωωω!… ΕΞΥΠΝΟΥΛΗΣ: Ήρθε η σειρά μας!… ΛΑΙΜΑΡΓΟΥΛΗΣ: Θα τους δείξουμε τώρα!… ΤΡΑΥΛΟΣ: Με-με-με-με γά-γα-γαλη στιγμή. Πο-πο-πο-λύ με-με-μεγά- γα- γα-γαλη!… ΑΤΑΧΤΟΥΛΗΣ: Επιτέλους …Βρέθηκε η ευκαιρία να χαλάσουμε κι εμείς κάτι!… ΤΡΑΥΛΟΣ: Και και και και και μεις-μεις-μεις-μεις κά-κα-κα-κατι ΕΞΥΠΝΟΥΛΗΣ: Τι θα χαλάσουμε; (Τον κοιτάζουν οι άλλοι.) ΤΡΑΥΛΟΣ: Χα-χα-χα-χα ΟΛΟΙ: Χάνεις; ΤΡΑΥΛΟΣ: Χα-χα-χα-χα λα-λα-λα- ΟΛΟΙ: Αποτρίχωση με χαλάουα; ΤΡΑΥΛΟΣ: Χα-χα-χα-χα λα-λα-λα-(παίρνει μια βαθιά ανάσα) Χαλάσουμε..... ΟΛΟΙ: (Τον αποδοκιμάζουν με φωνές) ΤΑΡΑΤΖΟΥΜ: Πρέπει να φτάνουμε. ΧΑΧΑΣ: Χα-χα! Φτάσαμε. Κοίτα τι γράφει εκεί! ΠΙΤΣΙΛΗΣ: Σπίτι του Άγιου Βασίλη. ΠΟΠΟΦ: Πωπω! Κοίταπαιχνίδια,πωπω! Δώρα!\n7. 7 ΧΑΧΑΣ: Χα-χα! θα παίξουμε. ΤΑΡΑΤΖΟΥΜ: Ζουμ-ζουμ ταρατατζούμ, θα περάσουμε τρελά. ΠΟΠΟΦ: Να κάνουμε τρελίτσες; ΠΙΤΣΙΛΗΣ: Ναι, ναι! Να κάνουμε πολλές τρελίτσες! Κι όταν μπει ο Άγιος Βασίλης...... ΤΑΡΑΤΖΟΥΜ: Θα τρελαθεί όταν δει σε τι κατάσταση είναι το εργαστήριο του. Χα, χα, χα. ΧΑΧΑΣ: Δε μου λέτε, σ' εμάς, γιατί δεν έχει μοιράσει ποτέ δώρα ο Άγιος Βασίλης; ΠΙΤΣΙΛΗΣ: Γι' αυτό δεν ήρθαμε ως εδώ; Για να τον ρωτήσουμε. ΠΟΠΟΦ: Γιατί να τον ρωτήσουμε; Ας πάρουμε ό,τι θέλουμε κι ας φύγουμε. ΤΑΡΑΤΖΟΥΜ: Τι λες καλέ που θα τον ρωτήσουμε. Ας αρχίσουμε τις ζαβολιές. ΠΟΠΟΦ: Εγώ λέω, να ειδοποιήσουμε και τα ξαδελφάκια μας να πάρουν μέρος κι’ αυτά στο γλέντι; Τι λέτε; ΟΛΟΙ ΜΑΖΙ: Ναι, ναι ΧΑΧΑΣ: Χα-χα! Πλάκα θα 'χει. (Γελά και μιλά δυνατά). (Έχουν φτάσει στα δώρα και τα ανακατεύουν) (Μπαίνουν οι νάνοι και δείχνουν έκπληξη και απελπισία για τη κατάντια του εργαστηρίου. Βλέπουν το τι έκαναν και αποδοκιμάζουν με χειρονομίες και παντομίμες) ΝΑΝΟΣ 1ος : Τι θέλετε, με ποιο σκοπό, τι το μυαλό σας βάζει κι ήρθατε στο σπιτάκι μας να βάλετε μαράζι;\n8. 8 ΚΟΥΤΣΟΣ: Ήρθαμε γιατί θέλαμε κι εφέτος να σας δούμε κι όλοι μαζί τα κάλαντα παρέα να τα πούμε! ΝΑΝΟΣ 2ος : Ψέματα! Είστε πλάσματα κακά και καταχθόνια γι’ αυτό στα έγκατα της γης θα ζείτε με τα χρόνια. ΚΟΥΛΟΣ: Πιστέψτε μας δε θέλουμε κακό για σας κανένα…(Πονηρά) Κρατήστε τους συντρόφους μου κι αφήστε μόνο εμένα… ΟΛΟΙ ΟΙ ΑΛΛΟΙ ΚΑΛΙΚΑΤΖΑΡΟΙ: Πριιιτς!… ΝΑΝΟΣ 3ος : Όλο για το τομάρι σας νοιάζεστε…κι όλα τ’ άλλα, ΝΑΝΟΣ 4ος : τα βλέπετε ασήμαντα…Σας πρέπει η κρεμάλα!… ΤΡΕΛΟΣ: Όχι! Μη!…λυπηθείτε μας…Αφήστε να σας πούμε τι κάναμε, τι κάνουμε και τι άλλο μπορούμε… ΝΑΝΟΣ 5ος : Ορίστε, λοιπόν, λέγετε. Είμαστε όλο αυτιά. Αν και κανείς δεν πείθεται με λόγια τώρα πια… ΚΟΥΦΟΣ: Χαλάσαμε το δέντρο σας και κλέψαμε τα δώρα. Φλουρί είχε η πίτα σας …ποντίκι έχει τώρα… ΝΑΝΟΣ 1ος : Ω θεέ μου! Είμαστε καλά ή να το ξεφωνίσω πως ζωντανούς και όρθιους θέλω να σας σουβλίσω; ΣΤΡΑΒΟΣ : Τα μελομακάρονα τα κρύψαμε και τα γλυκά βρωμίσαν μα…όλοι οι καλικάντζαροι γι’ αυτό μετανοήσαν! ΝΑΝΟΣ 2ος : (Πιάνει το κεφάλι του.) Θα τρελαθώ! (Σκέφτεται λίγο.) Δείξτε έμπρακτα τη μεταμέλειά σας… κι εμείς όλοι όπως είμαστε…θα πιούμε στην υγειά σας!… ΝΑΝΟΣ 3ος : Το δέντρο σας θα φτιάξουμε καλύτερο απ’ ότι ήταν και το φλουρί θα βάλουμε ξανά στην ίδια πίτα . ΝΑΝΟΣ 4ος : Βρωμίσατε όμως τα γλυκά και ό,τι ήτανε να πιούμε!…\n9. 9 Τα μελομακάρονα τα κρύψατε…Πώς τώρα θα γλυκαθούμε; ΝΑΝΟΣ 5ος : Γλυκά θα αγοράσουμε και αναψυκτικά ΚΟΥΤΣΟΣ: μελομακάρονα θα φτιάξουμε πολύ- πολύ γλυκά. ΝΑΝΟΣ 4ος : Αν είναι έτσι μάλιστα. Χωρίς αμφιβολία μπορούμε να συνάψουμε ακόμα και φιλία. ΑΪ-ΒΑΣΙΛΗΣ: (Μπαίνει στη σκηνή κρατώντας ένα κουβά και χόρτα που τάισε τα ελαφάκια) Ε! Μα τι βλέπω, έχω επισκέπτες; Ποιοι είστε εσείς; Τι κάνατε; Τι είν’ αυτά τα χάλια; (Οι καλικάντζαροι ξαφνιάζονται)! ΠΟΠΟΦ: Πω πω παιδιά να φύγουμε! Μας έπιασε στα πράσα! ΤΑΡΑΤΖΟΥΜ: Ε! Ε! Να σας συστηθούμε! (Προς τους καλικάντζαρους). Παραταχθείτε (Μπαίνουν στη σειρά και ξεκινά ένας-ένας να συστήνεται, κάνοντας και μια υπόκλιση ). ΠΟΠΟΦ: Καλικάτζαρος ΠΟΠΟΦ. ΤΑΡΑΤΖΟΥΜ: Καλικάτζαρος ΤΑΡΑΤΑΤΖΟΥΜ. ΧΑΧΑΣ: Καλικάτζαρος ΧΑΧΑΣ. ΠΙΤΣΙΛΗΣ: Καλικάτζαρος ΠΙΤΣΙΛΗΣ. ΝΑ ΣΥΣΤΗΘΟΥΝ ΟΛΟΙ ΑΪ-ΒΑΣΙΛΗΣ: Χαίρω πολύ, καλώς ήλθατε στο σπίτι του Αϊ-Βασίλη. Τι γυρεύετε εδώ; ΠΙΤΣΙΛΗΣ: Κάναμε ένα τόσο μεγάλο ταξίδι για να σου πούμε τα παράπονα μας. ΧΑΧΑΣ: Κάθε χρόνο σου στέλνουμε γράμμα, όπως όλα τα παιδιά. ΠΟΠΟΦ:\n10. 10 Και κάθε χρόνο, μας ξεχνάς. ΤΑΡΑΤΖΟΥΜ: Δεν έχουμε δει ούτε ένα πράσινο φύλλο από σένα. ΟΛΟΙ ΜΑΖΙ: Και σε ρωτάμε ΓΙΑΤΙ; ΑΪ-ΒΑΣΙΛΗΣ: Ας το συζητήσουμε το θέμα. Είναι αλήθεια ότι τα γράμματα σας τα λαβαίνω κάθε χρονιά. Μα κάθε χρονιά, όταν βλέπω από το τηλεσκόπιο μου τις πράξεις σας, στεναχωριέμαι και ντρέπομαι για σας. ΤΑΡΑΤΖΟΥΜ: Τι κακό κάνουμε, να το μάθουμε και μεις. ΑΪ-ΒΑΣΙΛΗΣ: Ανακατεύετε τη ζωή των ανθρώπων. Λέτε ψέματα. Κάνετε σκανταλιές. Κάνετε ζαβολιές και διασκεδάζετε με την ταλαιπωρία που τους δημιουργείτε. Γενικά τα κάνετε άνω-κάτω. ΧΑΧΑΣ: Άγιε μου Βασίλη, μας παρεξήγησες. ΠΙΤΣΙΛΗΣ: Εμείς το μόνο που θέλουμε είναι να βοηθήσουμε τον κόσμο να μην πλήττει! ΠΟΠΟΦ: Να ξεφύγει από την ρουτίνα του. ΑΙ-ΒΑΣΙΛΗΣ: Λεν σας κρύβω ότι είστε συμπαθητικοί, αν και σκανταλιάρηδες. Σκέφτομαι ότι αν προσπαθήσετε και γίνετε καλύτεροι, του χρόνου να σας φέρω τα δώρα σας. ΤΑΡΑΤΖΟΥΜ: Του χρόνου!!! θα αστειεύεσαι βέβαια! ΠΟΠΟΦ: Και εφέτος τι θα γίνει; ΑΪ-ΒΑΣΙΛΗΣ (ΘΥΜΩΜΕΝΑ): Τι κατάσταση είναι αυτή; θέλετε και δώρα μετά απ’ όλα αυτά που κάνατε; Τι θα κάνω τώρα; (Κάθεται με σκυμμένο το κεφάλι, οι καλικάτζαροι τον κυκλώνουν και του τραγουδούν).\n11. 11 ΚΑΛΙΚΑΤΖΑΡΟΙ: Άγιε μας Βασίλη, μη θυμώσεις μια ευκαιρία μόνο να μας δώσεις. Οι καλικάντζαροι θα σε βοηθήσουν και το πρόβλημα σου θα το λύσουν. ΝΑΝΟΙ ΟΛΟΙ ΜΑΖΙ : Ας τους δώσουμε μια ακόμη ευκαιρία! Μια μόνο! ΚΑΛΙΚΑΤΖΑΡΟΙ: Ναι, ναι, σας παρακαλούμε! ΝΑΝΟΣ 3ος : Είναι οι μέρες που καλούν αγάπη στις καρδιές ΚΟΥΛΟΣ: και δε σου πάει όσο κι αν θες να ζεις μες τις ψευτιές. ΝΑΝΟΣ 2ος : Εμείς οι μεγαλόψυχοι σας δείχνουμε συμπόνια και δε σας βάζουμε γυμνούς έξω στα κρύα χιόνια . ΝΑΝΟΣ 1ος : Μαζί σας θε να μείνουμε, δώστε μας μια ευκαιρία. ΣΤΡΑΒΟΣ: Ξέρουμε … Για ό,τι κάναμε αξίζει τιμωρία. ΝΑΝΟΣ 1ος : Αφού μετανοήσατε κι αφού αλήθεια λέτε, Εμπρός να ξαναφτιάξουμε................ ΚΟΥΦΟΣ: Όλοι θα βοηθήσουμε πικρά μετανιωμένοι και στις καρδιές μας τώρα πια κακία δεν απομένει. ΝΑΝΟΣ 2ος : Ελάτε, αγκαλιάστε μας…τα μαύρα σας πετάξτε… και μια ζωή καλή καρδιά κι αγάπη σ’ όλους τάξτε!… ΤΑ ΚΑΛΙΚΑΝΤΖΑΡΑΚΙΑ ΟΛΑ ΒΟΗΘΟΥΝ ΣΤΟ ΣΥΓΥΡΙΣΜΑ ΜΟΥΣΙΚΗ ΑΠΟ CD –6- ΑΪ-ΒΑΣΙΛΗΣ: Η διαγωγή σας ήταν άριστη. Χωρίς εσάς θα ήμουν χαμένος. Για να σας ευχαριστήσω λοιπόν, λίγο πριν φύγω θα σας αφήσω τα δώρα σας για όλες τις χρονιές που δεν έχετε πάρει έως τώρα.\n12. 12 ΟΛΟΙ ΜΑΖΙ: Γιούπι!!! (Τον φυλάνε και τον αγκαλιάζουν) ΑΪ-ΒΑΣΙΛΗΣ: Μ' έναν όρο: Οι σκανταλιές σας δε θα δημιουργούν ταλαιπωρία στον κόσμο. ΧΑΧΑΣ: Σύμφωνοι! ΜΟΥΣΙΚΗ ΑΠΟ CD –8- ΤΡΑΓΟΥΔΟΥΝ ΣΤΟΝ ΑΪ ΒΑΣΙΛΗ ΚΑΘΩΣ ΤΟΝ ΒΛΕΠΟΥΝ ΚΑΙ ΤΟΝ ΧΑΪΔΕΥΟΥΝ 1. Είσαι η χαρά μας, η αναπνοή μας Μας δίνεις πίσω τη παιδική ζωή μας Άι Βασίλη σε αγαπούμε Κι ένα μικρό τραγούδι θα σου πούμε. ΓΥΡΙΖΟΥΝ ΣΤΟ ΚΟΣΜΟ ΚΑΙ ΣΥΝΕΧΙΖΟΥΝ ΤΟ ΤΡΑΓΟΥΔΙ 2. Είναι η χαρά μας, η αναπνοή μας Μας δίνει πίσω τη παιδική ζωή μας Τον Άι Βασίλη τον αγαπούμε Κι ένα μικρό τραγούδι θα του πούμε. 3. Μη μας ξεχνάς καλέ Άγιε Βασίλη Είναι γιορτές και για τα καλικαντζαράκια και με το χέρι στη μικρή καρδιά δε θα τρομάζουμε τα παιδιά.\n13. 13 Ε2 Ο ΑΪ ΒΑΣΙΛΗΣ ΣΤΗ ΦΥΛΑΚΗ ΔΙΑΣΚΕΥΗ ΑΠΟ ΤΟ ΒΙΒΛΙΟ ΤΟΥ ΕΥΓΕΝΙΟΥ ΤΡΙΒΙΖΑ ΠΡΟΣΩΠΑ 1. 1ος ΑΦΗΓΗΤΗΣ: 2. 2ος ΑΦΗΓΗΤΗΣ: 3. 3ος ΑΦΗΓΗΤΗΣ: 4. 4ος ΑΦΗΓΗΤΗΣ: 5. 5ος ΑΦΗΓΗΤΗΣ: 6. 1ος ΤΑΡΑΝΔΟΣ 7. 2ος ΤΑΡΑΝΔΟΣ 8. 3ος ΤΑΡΑΝΔΟΣ 9. 4ος ΤΑΡΑΝΔΟΣ 10. ΆΪ ΒΑΣΙΛΗΣ: 11. 1ος ΑΣΤΥΦΥΛΑΚΑΣ 12. 2ος ΑΣΤΥΦΥΛΑΚΑΣ 13. 3ος ΑΣΤΥΦΥΛΑΚΑΣ 14. 4ος ΑΣΤΥΦΥΛΑΚΑΣ 15. 5ος ΑΣΤΥΦΥΛΑΚΑΣ 16. ΕΥΤΕΡΠΗ: 17. ΦΑΝΟΥΡΗΣ 18. 1ος ΓΕΙΤΟΝΑΣ 19. 2ος ΓΕΙΤΟΝΑΣ 20. 3ος ΓΕΙΤΟΝΑΣ 21. 4ος ΓΕΙΤΟΝΑΣ 22. 5ος ΓΕΙΤΟΝΑΣ 23. 1η ΚΥΡΙΑ ΕΝΩΣΗ ΟΙΚΟΛΟΓΩΝ 24. 2η ΚΥΡΙΑ ΕΝΩΣΗ ΟΙΚΟΛΟΓΩΝ 25. 3η ΚΥΡΙΑ ΕΝΩΣΗ ΟΙΚΟΛΟΓΩΝ 26. 4η ΚΥΡΙΑ ΕΝΩΣΗ ΟΙΚΟΛΟΓΩΝ 27. 5η ΚΥΡΙΑ ΕΝΩΣΗ ΟΙΚΟΛΟΓΩΝ\n14. 14 ΣΚΗΝΗ 3η Ο ΑΪ ΒΑΣΙΛΗΣ ΦΤΑΝΕΙ ΣΤΗ ΓΗ 1ος ΑΦΗΓΗΤΗΣ: Έτσι ο Αϊ Βασίλης μετά το ξεκαθάρισμα των ...λογαριασμών του με τα μικρά καλικαντζαράκια, αρχίζει το ταξίδι του με το έλκηθρο του, που το σέρνουν δύο άσπροι τάρανδοι. Προσγειώνεται στη διασταύρωση των οδών Γλάδστωνος και Ευαγγελιστρίας. Κοντά στο δικό μας σχολείο δηλαδή. ΆΪ ΒΑΣΙΛΗΣ: ΜΟΥΣΙΚΗ ΑΠΟ CD –7- 1. Ταξιδεύω με τα μικρά ελαφάκια Έρχομαι στη γη Φέρνω δώρα στα παιδιά, φέρνω τη χαρά κι όλοι τραγουδούν απ’ τη καρδιά. 2. Ταξιδεύω με τα μικρά ελαφάκια μέσα στο χιονιά, βάζω δώρα στα παιδιά στο δέντρο εκεί μπροστά και σκορπάω τη χαρά. 3. Τρέχω - τρέχω πως βιάζομαι για να προλάβω όλα αυτά, να ξυπνήσουν τα παιδιά ν’ ακουστούν ξεφωνητά «Αχ καλέ μαμά, πότε πρόλαβε ο άγιος μας να ‘ρθει. 1ος ΤΑΡΑΝΔΟΣ 2ος ΤΑΡΑΝΔΟΣ 4. Ταξιδεύει με τα μικρά ελαφάκια Έρχεται στη γη Φέρνει δώρα στα παιδιά, φέρνει τη χαρά κι όλοι τραγουδούν απ’ τη καρδιά. 3ος ΤΑΡΑΝΔΟΣ 4ος ΤΑΡΑΝΔΟΣ 5. Ταξιδεύει με τα μικρά ελαφάκια μέσα στο χιονιά, βάζει δώρα στα παιδιά στο δέντρο εκεί μπροστά\n15. 15 και σκορπάει τη χαρά. ΆΪ ΒΑΣΙΛΗΣ: Χο... χο... χο! Φτάσαμε! 1ος ΤΑΡΑΝΔΟΣ Εδώ καλέ μου Άγιε; 2ος ΤΑΡΑΝΔΟΣ Δεν είναι λιγάκι παράνομο; 3ος ΤΑΡΑΝΔΟΣ Θα μας γράψουν! ΆΪ ΒΑΣΙΛΗΣ: Μη φοβάστε τίποτα! Για λίγα λεπτουδάκια μόνο. 4ος ΤΑΡΑΝΔΟΣ Να κι ο αστυφύλακας! ΟΛΟΙ: Την πατήσαμε καλέ μου Άγιε! 1ος ΑΣΤΥΦΥΛΑΚΑΣ: (Με αυστηρή φωνή του κόβει τη φόρα). Δε μου λέτε, κύριε... Τι κάνετε εκεί; ΆΪ ΒΑΣΙΛΗΣ: Τι κάνω; 2ος ΑΣΤΥΦΥΛΑΚΑΣ: Παρκάρετε παράνομα! Αυτό κάνετε! Δε βλέπετε ολόκληρη πινακίδα; Στραβωμάρα έχετε; ΆΪ ΒΑΣΙΛΗΣ: Τη βλέπω, αλλά ξέρετε, είμαι ο Αϊ-Βασίλης. 3ος ΑΣΤΥΦΥΛΑΚΑΣ: Δεν πάει να ‘σαστε κι ο Αϊνστάιν! Δεν περνάν σε μας τα μέσα! ΆΪ ΒΑΣΙΛΗΣ: ΤΡΑΓΟΥΔΑ: ΜΟΥΣΙΚΗ ΑΠΟ CD –9- Αστυφύλακες καλοί μου, ακούστε με είμαι ο άγιος Βασίλης, ο καλός Τα ελάφια τα φορτώνω με σακούλες και κουτιά φέρνω τη χαρά με δώρα σ’ όλα τα μικρά παιδάκια, αφήστε με. Να κοιτάξτε τι έχω φέρει και για σας γλειφιτζούρι σαν σφυρίχτρα να σφυράς να φοβούνται όλ’ οι κλέφτες και να φεύγουνε με μιας τη δουλειά σας ευκολύνω αστυφύλακες καλοί μου αφήστε με.\n16. 16 4ος ΑΣΤΥΦΥΛΑΚΑΣ: Θα σας συμβούλευα να μην επιβαρύνετε τη θέση σας με απόπειρες δωροδοκίας. Η δωροδοκία κύριε, είναι σοβαρό αδίκημα! ΆΪ ΒΑΣΙΛΗΣ: Μα τι είναι αυτά που λέτε; Δεν προσπαθώ να σας δωροδοκήσω. 1ος ΑΣΤΥΦΥΛΑΚΑΣ: Πως δεν προσπαθείτε; Τώρα δα, δεν μας είπατε ότι μας φέρνετε ένα γλειφιτζούρι σε σχήμα σφυρίχτρας; Το είπατε ή δεν το είπατε; ΆΪ ΒΑΣΙΛΗΣ: Το είπα... Αλλά αν δεν το θέλετε, δε σας το δίνω... Δεν υπάρχει λόγος να το κάνουμε θέμα... Άλλωστε, δε θα σταθμεύσω και πολύ... Πέντε δέκα λεπτά. Ίσα - ίσα να αφήσω κάτι δωράκια και επιστρέφω αμέσως. 2ος ΑΣΤΥΦΥΛΑΚΑΣ: Ένα. ΆΪ ΒΑΣΙΛΗΣ: Τι ένα; 3ος ΑΣΤΥΦΥΛΑΚΑΣ: Λεπτό. 4ος ΑΣΤΥΦΥΛΑΚΑΣ: Αν δεν επιστρέψετε σε ένα λεπτό, θα σας δώσουμε κλήση. ΣΚΗΝΗ 4η : Ο ΑΪ ΒΑΣΙΛΗΣ ΑΝΤΙΜΕΤΩΠΟΣ ΜΕ ΤΗΝ ...ΕΥΤΕΡΠΗ 2ος ΑΦΗΓΗΤΗΣ: Ο Αϊ –Βασίλης φορτώνεται με μερικά πολύχρωμα πακέτα και σκαρφαλώνει βιαστικά στην πρώτη στέγη. ΆΪ ΒΑΣΙΛΗΣ: Δε βλέπω καμιά καμινάδα εδώ πέρα, παρά μόνο ένα πυκνό δάσος από κεραίες τηλεόρασης. Α! Τι βλέπω εδώ πέρα Να ένα μισάνοιχτο παράθυρο! Ας μπω απ’ εδώ! Ακούεται συναγερμός. Ο Αϊ-Βασίλης τρομάζει, αφήνει τα δώρα να του πέσουν στο πάτωμα και βουλώνει τ’ αυτιά του. ΕΥΤΕΡΠΗ: ( Παρουσιάζεται η Ευτέρπη με μπικουτί στα μαλλιά, κρέμες στο πρόσωπο και φορώντας μια ρόμπα) ΜΟΥΣΙΚΗ ΑΠΟ CD –10-\n17. 17 1. Βρε Φανούρη αχ ξύπνα βρε, μας ρήμαξαν το σπίτι Μπήκαν κλέφτες και ληστές κι εσύ καλοκοιμάσαι. ΦΑΝΟΥΡΗΣ: Αχ Ευτέρπη μου καλή, καθόλου μη φοβάσαι Είν’ εδώ ο άντρας σου και ήσυχη να είσαι. Φέρε μου το δίκανο και φέρε μου τις σφαίρες Φέρε και το κράνος μου! Βρε πως τολμάτε κλέφτες! ΕΥΤΕΡΠΗ: Βρε Φανούρη τολμηρέ εμπρός πάρε το κράνος Για να δω αν είσαι γίγαντας ή ένας μικρούλης νάνος. ΦΑΝΟΥΡΗΣ: (νυσταγμένα) Μην ανησυχείς Ευτέρπη μου. Θα σ’ τον τακτοποιήσω εγώ τον διαρρήκτη! Το δίκαννο! Που είναι το δίκαννο; Ευτέρπη, που είναι το δίκαννο; ΕΥΤΕΡΠΗ: Το κρατάς το δίκαννο Φανούρη. Φανούρηηηηη... φοβάμαι! Κι αν είναι οπλισμένος; Κι αν σε σκοτώσει χρονιάρες μέρες; Τι θα απογίνω εγώ η έρμη; ΦΑΝΟΥΡΗΣ: Μη φοβάσαι τίποτα Ευτέρπη! Στο στρατό ήμουν πρώτος στη σκοποβολή. Θα σ’ τον κάνω εγώ κόσκινο! 3ος ΑΦΗΓΗΤΗΣ: Ο Αϊ-Βασίλης, φοβισμένος φεύγει από το παράθυρο. Φτάνει ξεθεωμένος και λαχανιασμένος στο έλκηθρο του. Εκεί όμως, μια έκπληξη τον περιμένει... Ανάμεσα στα κέρατα του ενός τάρανδου, βρίσκει ένα διπλωμένο χαρτάκι. ΆΪ ΒΑΣΙΛΗΣ: Τι είναι αυτό; «Κλήση για παράνομη στάθμευση ελκήθρου και φθορά κρατικής ιδιοκτησίας. Οι τάρανδοι σας μάσησαν το πηλίκιο μου». Δεν είναι δυνατόν! Κλήση για παράνομη στάθμευση ελκήθρου και φθορά κρατικής ιδιοκτησίας! Μα εγώ, είμαι ο Άγιος Βασίλης! Τον πλησιάζουν πέντε κυρίες της ένωσης οικολόγων.\n18. 18 1η ΚΥΡΙΑ ΕΝΩΣΗ ΟΙΚΟΛΟΓΩΝ Ντροπή! 2η ΚΥΡΙΑ ΕΝΩΣΗ ΟΙΚΟΛΟΓΩΝ Αίσχος! 3η ΚΥΡΙΑ ΕΝΩΣΗ ΟΙΚΟΛΟΓΩΝ Φρίκη! Φρίκη! Φρίκη! ΆΪ ΒΑΣΙΛΗΣ: Μα τι συμβαίνει; Ποιες είστε καλές μου κυρίες; 4η ΚΥΡΙΑ ΕΝΩΣΗ ΟΙΚΟΛΟΓΩΝ Ποιες είμαστε; Είμαστε από την ένωση Οικολόγων της περιοχής. 5η ΚΥΡΙΑ ΕΝΩΣΗ ΟΙΚΟΛΟΓΩΝ Θα βρεις τον μπελά σου αχρείε. ΆΪ ΒΑΣΙΛΗΣ: Γιατί; 1η ΚΥΡΙΑ ΕΝΩΣΗ ΟΙΚΟΛΟΓΩΝ Θα σου κάνουμε μήνυση για κακομεταχείριση ταράνδων. (Του δίνει ένα χαστούκι). 2η ΚΥΡΙΑ ΕΝΩΣΗ ΟΙΚΟΛΟΓΩΝ Δε βλέπεις πως τα ζώα υποφέρουν; (Τον τσιμπά με την ομπρέλα της στη κοιλιά του). 3η ΚΥΡΙΑ ΕΝΩΣΗ ΟΙΚΟΛΟΓΩΝ Γιατί τα υπερφόρτωσες τα κακόμοιρα με τόσα δώρα μες στο αγιάζι και την παγωνιά; (Τον χτυπά στο κεφάλι με την τσάντα της). 4η ΚΥΡΙΑ ΕΝΩΣΗ ΟΙΚΟΛΟΓΩΝ Είσαι απαράδεχτος! 5η ΚΥΡΙΑ ΕΝΩΣΗ ΟΙΚΟΛΟΓΩΝ Τρέξτε γείτονες! Τρέξτε να δείτε αυτό τον αχρείο! ( Ο Αϊ-Βασίλης τρίβει ζαλισμένος το κεφάλι του. Ακούονται φωνές...) 1ος ΓΕΙΤΟΝΑΣ Να τος, καλέ! 2ος ΓΕΙΤΟΝΑΣ Αυτός είναι! 3ος ΓΕΙΤΟΝΑΣ Πιάστε τον λωποδύτη! ΆΪ ΒΑΣΙΛΗΣ:\n19. 19 Πολύ εξαγριωμένοι μου φαίνονται αυτοί! 4ος ΑΦΗΓΗΤΗΣ: Τι να κάνει ο Αϊ-Βασίλης; Το βάζει στα πόδια. Στρίβει δεξιά, μετά αριστερά, μετά πάλι δυο φορές αριστερά και τρεις δεξιά και βγαίνει αναμαλλιασμένος σε μια μεγάλη λεωφόρο. ΑΪ ΒΑΣΙΛΗΣ: Ουφ! Φτηνά την γλίτωσα! (Από την άλλη άκρη της λεωφόρου φάνηκε να πλησιάζει μια θορυβώδης διαδήλωση με πλακάτ και πανό. Φωνάζουν όλοι μαζί). ΕΜΠΟΡΟΙ ΠΑΙΓΝΙΔΙΩΝ: Δώστε ένα σκαμπίλι Στον άγιο Βασίλη. Δώστε ένα σκαμπίλι Στον άγιο Βασίλη. 1ος ΕΜΠΟΡΟΣ ΠΑΙΓΝΙΔΙΩΝ Εκ μέρους της συνομοσπονδίας εισαγωγέων και εμπόρων παιχνιδιών, απαιτώ να συλληφθεί ο Αϊ-Βασίλης. 2ος ΕΜΠΟΡΟΣ ΠΑΙΓΝΙΔΙΩΝ Ως εδώ και μη παρέκει. 3ος ΕΜΠΟΡΟΣ ΠΑΙΓΝΙΔΙΩΝ Δεν τον θέλουμε 4ος ΕΜΠΟΡΟΣ ΠΑΙΓΝΙΔΙΩΝ Και ο άγιος φοβέρα θέλει. 5ος ΕΜΠΟΡΟΣ ΠΑΙΓΝΙΔΙΩΝ Μοιράζει δωρεάν παιχνίδια και μας χαλάει την αγορά. ΕΜΠΟΡΟΙ ΠΑΙΓΝΙΔΙΩΝ: Τορπιλίστε με τορπίλη Το έλκηθρο τ’ Αϊ Βασίλη Τορπιλίστε με τορπίλη Το έλκηθρο τ’ Αϊ Βασίλη 5ος ΑΦΗΓΗΤΗΣ: Ο Αϊ Βασίλης κάνει μεταβολή για να φύγει από την άλλη μεριά του δρόμου. Εκεί όμως φαίνονται να πλησιάζουν οι ένοικοι της πολυκατοικίας, οι κυρίες, οι αστυφύλακες. Οι αστυφύλακες, σφυρίζουν με τις σφυρίχτρες τους, οι κυρίες στριγκλίζουν και οι υπόλοιποι ουρλιάζουν απειλητικά. ΚΥΡΙΕΣ: Νάτος!\n20. 20 ΓΕΙΤΟΝΕΣ: Αυτός είναι! Τσακίστε του τα παίδια! ΑΣΤΥΦΥΛΑΚΕΣ: Φρρρρ!! Δεν θα μας ξεφύγει! ΕΜΠΟΡΟΙ: Ανάψτε με φυτίλι Το σκούφο τ’ Αϊ-Βασίλη. ΓΕΙΤΟΝΕΣ: Πιάστε πιάστε, τον λωποδύτη! ΚΥΡΙΕΣ: Θα σου κάνουμε μήνυση! 1ος ΑΦΗΓΗΤΗΣ: (Ο Αϊ-Βασίλης, τρέμοντας από ταραχή, στέκεται στη μέση της λεωφόρου). ΑΪ ΒΑΣΙΛΗΣ: Μόνο ένα θαύμα μπορεί να με σώσει! Μα τι λες; Αφού είμαι άγιος. Μπορώ να κάνω ένα θαύμα όποτε θέλω!.. Τι θαύμα να κάνω; Τα θαύματα όμως, χρειάζονται ηρεμία και αυτοσυγκέντρωση. Που να την βρω εγώ τώρα; Δεν έχω λοιπόν τίποτα άλλο να κάνω, παρά να παραδοθώ. (Σηκώνει τα χέρια ψηλά και παραδίδεται. Οι αστυφύλακες τον συλλαμβάνουν). 2ος ΑΦΗΓΗΤΗΣ: Έτσι, λοιπόν, ο Αϊ-Βασίλης, άφησε να τον συλλάβουν. Οι αστυφύλακες τον οδηγούν με χειροπέδες στο δικαστήριο. ΜΟΥΣΙΚΗ ΑΠΟ CD –11- ΜΟΥΣΙΚΗ ΑΠΟ CD –12-\n21. 21 E3 - Ο ΑΗ ΒΑΣΙΛΗΣ ΣΤΟ ΔΙΚΑΣΤΗΡΙΟ ΠΡΟΣΩΠΑ: 1. ΕΦΗΜΕΡΙΔΟΠΩΛΗΣ: 2. ΔΙΚΑΣΤΗΣ 1: 3. ΔΙΚΑΣΤΗΣ 2: 4. ΔΙΚΑΣΤΗΣ 3: 5. ΔΙΚΑΣΤΗΣ 4: 6. ΚΛΗΤΗΡΑΣ: 7. ΣΥΝΗΓΟΡΟΣ: 8. ΔΗΜΟΣΙΟΣ ΚΑΤΗΓΟΡΟΣ 9. 1ο ΠΑΙΔΙ 10.2ο ΠΑΙΔΙ 11.3ο ΠΑΙΔΙ 12.4ο ΠΑΙΔΙ 13.5ο ΠΑΙΔΙ 14.6ο ΠΑΙΔΙ 15.7ο ΠΑΙΔΙ 16.8ο ΠΑΙΔΙ 17.ΔΙΕΥΘΥΝΤΗΣ ΦΥΛΑΚΗΣ 18.1η ΜΑΝΑ 19.2η ΜΑΝΑ 20.3η ΜΑΝΑ 21.4η ΜΑΝΑ 22.5η ΜΑΝΑ 23.1ος ΕΜΠΟΡΟΣ ΠΑΙΓΝΙΔΙΩΝ 24.2ος ΕΜΠΟΡΟΣ ΠΑΙΓΝΙΔΙΩΝ 25.3ος ΕΜΠΟΡΟΣ ΠΑΙΓΝΙΔΙΩΝ 26.4ος ΕΜΠΟΡΟΣ ΠΑΙΓΝΙΔΙΩΝ 27.5ος ΕΜΠΟΡΟΣ ΠΑΙΓΝΙΔΙΩΝ\n22. 22 ΣΚΗΝΗ 5η Ο ΑΪ ΒΑΣΙΛΗΣ ΣΤΟ ΔΙΚΑΣΤΗΡΙΟ ΕΦΗΜΕΡΙΔΟΠΩΛΗΣ: Έκτακτη είδηση! Συνελήφθη ο Αϊ-Βασίλης. Κατηγορείται για σωρεία εγκλημάτων. Read all about it… (Τα παιδιά, παίρνουν εφημερίδες και διαβάζουν την είδηση). 1ο ΠΑΙΔΙ: Δεν είναι δυνατόν! Σαν πρωταπριλιάτικο ψέμα! Βρε συ, μπας και μας πουλάς πρωταπριλιάτικες εφημερίδες; ΕΦΗΜΕΡΙΔΟΠΩΛΗΣ: Εγώ ρε παιδιά; Νομίζετε ότι εγώ δεν πονάω για όλα αυτά; 2ο ΠΑΙΔΙ: Μα ο δικός μας ο Αϊ Βασίλης; Να δικάζεται ο δικός μας ο Αϊ Βασίλης; 3ο ΠΑΙΔΙ: Αυτός που μας φέρνει κάθε πρωτοχρονιά δώρα; Αυτός που μας φέρνει χαρά και ευτυχία; ΕΦΗΜΕΡΙΔΟΠΩΛΗΣ: Και τα άλλα τα παιδιά που πουλούν εφημερίδες, το ίδιο αναστατωμένα είναι! 4ο ΠΑΙΔΙ: Δεν μπορώ να το πιστέψω! Οι μεγάλοι έχουν ξεμωραθεί τελείως! Σαν μικρά παιδιά συμπεριφέρονται! 5ο ΠΑΙΔΙ: Αυτό δεν το χωράει ο νους μου! Είναι αδύνατο να μας συμβαίνει αυτό! 6ο ΠΑΙΔΙ: Λέτε να ζήλεψαν από μας τα μικρά που παίρνουμε δώρα τη πρωτοχρονιά; 7ο ΠΑΙΔΙ: Τι κάνουμε ρε παιδιά; Έτσι θα τους αφήσουμε τους μεγάλους; 8ο ΠΑΙΔΙ:\n23. 23 Παιδιά, πάμε στο δικαστήριο να συμπαρασταθούμε στον Άη Βασίλη μας. ΟΛΑ ΤΑ ΠΑΙΔΙΑ: Ναι, ναι πάμε! (Τα παιδιά φτάνουν στο δικαστήριο). ΚΛΗΤΗΡΑΣ: Ε, ψιτ, παιδάκια, για που το βάλατε; ΟΛΑ ΤΑ ΠΑΙΔΙΑ: Να συμπαρασταθούμε στον Άη Βασίλη μας. ΚΛΗΤΗΡΑΣ: Καλά, καλά, μα προσέξτε να είστε φρόνιμοι, μήπως βρω τον μπελά ο άμοιρος και βρεθώ χωρίς δουλειά, χρονιάρες μέρες πούναι! Μου το υπόσχεστε; ΟΛΑ ΤΑ ΠΑΙΔΙΑ: Σου το υποσχόμαστε! (Ξεκινά η δίκη) ΔΙΚΑΣΤΗΣ 1: Αρχίζει η συνεδρίαση του δικαστηρίου. Παρακαλώ, να προσέλθει ο κατηγορούμενος «Αϊ-Βασίλης». ΚΛΗΤΗΡΑΣ: Να προσέλθει ο κατηγορούμενος «Αϊ-Βασίλης». (Τον φέρνουν οι δυο αστυφύλακες με τις χειροπέδες). ΣΥΝΗΓΟΡΟΣ: Ο πελάτης μου κύριοι δικαστές, απαιτεί να γνωρίζει την αιτία δια την οποία έχει συλληφθεί. ΑΪ-ΒΑΣΙΛΗΣ: Βέβαια. Απαιτώ να μάθω, γιατί κατηγορούμαι. ΔΙΚΑΣΤΗΣ 2: Θα σου πω αμέσως. Κατηγορείσαι για παράνομη στάθμευση ελκήθρου, για απόπειρα δωροδοκίας αστυνομικού οργάνου, ΔΙΚΑΣΤΗΣ 3: Για φθορά ξένης ιδιοκτησίας κατ’ επανάληψιν, για κακοποίηση ταράνδων και για αθέμιτο ανταγωνισμό κατά παράβασιν της εμπορικής νομοθεσίας περί ενιαίας τιμής δώρων. ΔΙΚΑΣΤΗΣ 4: Και το καινούργιο δεν τ’ άκουσες ακόμα.... Πριν από λίγο μας ειδοποίησαν από την Αεροπορία ότι κατηγορείσαι και για παραβίαση του εναερίου χώρου. Τι έχεις να πεις; ΑΪ-ΒΑΣΙΛΗΣ:\n24. 24 Είμαι αθώος. ΣΥΝΗΓΟΡΟΣ: Όπως όλοι γνωρίζετε εντιμότατοι κύριοι δικασταί και αξιότιμον ακροατήριο.... ΔΙΚΑΣΤΗΣ 4: Άστε τις πολυλογίες και προχώρα στο ψητό. Δε θα καθίσουμε όλη μέρα εδώ. ΣΥΝΗΓΟΡΟΣ: Όπως όλοι γνωρίζετε εντιμότατοι κύριοι δικασταί και αξιότιμον ακροατήριο, ο πελάτης μου είναι αθώος. ΑΪ-ΒΑΣΙΛΗΣ: Ναι, είμαι αθώος. ΔΙΚΑΣΤΗΣ 1: Όλοι έτσι λένε. ΔΗΜΟΣΙΟΣ ΚΑΤΗΓΟΡΟΣ: Όλοι έτσι λένε εντιμότατοι κύριοι δικασταί και αξιότιμον ακροατήριο. Στην παρούσα όμως περίπτωση, ο κατηγορούμενος διαπράττει σωρείαν αδικημάτων από αρχαιοτάτων χρόνων. ΑΪ-ΒΑΣΙΛΗΣ: Είμαι αθώος. ΔΗΜΟΣΙΟΣ ΚΑΤΗΓΟΡΟΣ: Μοιράζει δωρεάν παιχνίδια στα παιδιά, αλλά και συχνάκις σε μεγάλους. Και τι κερδίζει εντιμότατοι κύριοι δικασταί και αξιότιμον ακροατήριον; Τι χάνουν θα τολμούσα να έλεγα οι βιοπαλεσταί, οι πτωχοί μεγαλοκαταστηματάρχαι οι οποίοι κατέχουν μεγάλα υποκαταστήματα δώρων εις όλας τας επαρχίας της Κύπρου. ΣΥΝΗΓΟΡΟΣ: Εντιμότατοι κύριοι δικασταί και αξιότιμον ακροατήριον, που μας οδηγεί ο δημόσιος κατήγορος; Να διεξάγουμε έρανο εις όλην την Κύπρο δια να βοηθήσουμε τους ....καημένους εκατομμυριούχους; ΔΙΚΑΣΤΗΣ 2: Συντομεύετε κύριοι. ΔΗΜΟΣΙΟΣ ΚΑΤΗΓΟΡΟΣ: Προτείνω την παραδειγματική τιμωρία του Άγιου Βασίλη με την μεγίστην των ποινών. ΣΥΝΗΓΟΡΟΣ: Ο πελάτης μου είναι αθώος. Πρέπει να αποφυλακιστεί πάραυτα. ΔΙΚΑΣΤΗΣ 3:\n25. 25 Όλοι έτσι λένε. Εκατόν ογδόντα χρόνια φυλακή χωρίς αναστολή. ΣΥΝΗΓΟΡΟΣ: Διαπράττετε μεγάλην αδικίαν εντιμότατοι κύριοι δικασταί. ΔΙΚΑΣΤΕΣ 1, 2, 3: Εκατόν ογδόντα χρόνια φυλακή χωρίς αναστολή. ΑΪ-ΒΑΣΙΛΗΣ: Και τα δώρα; Και τα παιδιά; Τι γιορτές θα περάσουν τα παιδιά χωρίς εμένα; ΔΙΚΑΣΤΗΣ: Τα δώρα! Τα δώρα θα πολτοποιηθούν. Τα παιδιά, θα μάθουν να αγοράζουν και κανένα παιχνιδάκι. Η συνεδρίαση του δικαστηρίου έληξε. 3ος ΑΦΗΓΗΤΗΣ: Έτσι ο ΑΪ-Βασίλης, μπαίνει πρωτοχρονιάτικα στη φυλακή. ΣΚΗΝΗ 6η ΟΙ ΔΙΑΜΑΡΤΥΡΙΕΣ ΤΟΥ ΚΟΣΜΟΥ ΓΙΑ ΤΗ ΦΥΛΑΚΙΣΗ ΤΟΥ ΑΪ ΒΑΣΙΛΗ ΕΦΗΜΕΡΙΔΟΠΩΛΗΣ: Έκτακτη είδηση! Ο Αϊ Βασίλης στη φυλακή για 180 χρόνια χωρίς αναστολή! Read all about it… 1ο ΠΑΙΔΙ: Τώρα; 2ο ΠΑΙΔΙ: Ο Αϊ Βασίλης μας; 3ο ΠΑΙΔΙ: Ποιος μας φέρνει κάθε πρωτοχρονιά δώρα; ΜΟΥΣΙΚΗ ΑΠΟ CD –13- 1. Τον άγιο Βασίλη μας τον ‘βάλαν φυλακή του έδεσαν τα χέρια του τον χώσαν στην στενή. Και τώρα εμείς τι κάνουμε τα έρμα τα παιδιά, Δίχως δώρα παιχνίδια μας κλέψαν τη χαρά πως να ‘ρθει, πως να ρθει η πρωτοχρονιά. 2. Εμπρός παιδιά σκεφτείτε τι θα κάνουμε εμείς να βγάλουμε τον Άγιο από τη φυλακή\n26. 26 πως οι μεγάλοι σκέφτονται αχ ποιος μπορεί να πει να είναι αυτός στη φυλακή μα έχουν πια τρελαθεί ένα σχέδιο να κάνουμε να βγει από τη φυλακή. 4ο ΠΑΙΔΙ: Δεν μπορώ να το πιστέψω! Οι μεγάλοι έχουν τρελαθεί για τα καλά! 5ο ΠΑΙΔΙ: Γιατί εγώ μπορώ να το πιστέψω; 6ο ΠΑΙΔΙ: Γιατί εγώ μπορώ να το πιστέψω; 7ο ΠΑΙΔΙ: Οι μεγάλοι θα νοιώθουν μεγάλη ευτυχία για αυτό που έκαναν! 8ο ΠΑΙΔΙ: Κάτι πρέπει να κάνουμε! Δεν πρέπει να μείνουμε με τα χέρια σταυρωμένα. Μαζευτείτε όλοι! Έχω μια ιδέα! (Μαζεύονται σε κύκλο και συνεννοούνται. Φεύγουν ενθουσιασμένοι) ΣΚΗΝΗ 7η Ο ΑΪ ΒΑΣΙΛΗΣ ΠΙΣΩ ΑΠΟ ΤΑ ΚΑΓΚΕΛΑ ΤΗΣ ΦΥΛΑΚΗΣ ΑΪ-ΒΑΣΙΛΗΣ: Τι είν’ αυτό που έπαθα χρονιάρες μέρες; Τρομερό! Να είμαι εδώ στη φυλακή, τέτοιες μέρες1 Θα μείνουν όλα τα παιδιά χωρίς δώρα. Μόνο ένα θαύμα με σώζει. (Γυρίζει προς τους θεατές): Όλα τα παιδιά του κόσμου, ονειρεύόνται εμένα! Θα είναι μαζεμένα γύρω από το Χριστουγεννιάτικο δέντρο και θα περιμένουν να τους πάρω τα δώρα. Καημένα μου παιδιά! Χρονιάρες μέρες και εγώ στη φυλακή. Χριστέ μου, εσύ που γεννήθηκες για να φέρεις τη χαρά, την ευτυχία, βοήθησε τον έρμο τον άγιο σου! Μα γιατί παραπονιέμαι; Εσύ γεννήθηκες σε μια ταπεινή φάτνη και έδειξες στον κόσμο τι σημαίνει να είσαι ταπεινός! Ακούονται φωνές ΠΑΙΔΙΑ: Αφήστε ελεύθερο τον Αϊ-Βασίλη\n27. 27 Αφήστε ελεύθερο τον Αϊ-Βασίλη ΑΪ-ΒΑΣΙΛΗΣ: Τι είναι αυτό που ακούγεται; Ας κοιτάξω από το παράθυρο! ΠΑΙΔΙΑ: Αφήστε ελεύθερο, τον Αϊ-Βασίλη Αποφυλακίστε τον Αϊ-Βασίλη Φίλοι, φίλοι με τον Αϊ-Βασίλη ΠΑΙΔΙΑ: 1. Τον άγιο Βασίλη μας τον ‘βάλαν φυλακή του έδεσαν τα χέρια του τον χώσαν στην στενή. Και τώρα εμείς τι κάνουμε τα έρμα τα παιδιά, Δίχως δώρα παιχνίδια μας κλέψαν τη χαρά πως να ‘ρθει, πως να ρθει η πρωτοχρονιά. 2. Εμπρός παιδιά σκεφτείτε τι θα κάνουμε εμείς να βγάλουμε τον Άγιο από τη φυλακή πως οι μεγάλοι σκέφτονται αχ ποιος μπορεί να πει να είναι αυτός στη φυλακή μα έχουν πια τρελαθεί ένα σχέδιο να κάνουμε να βγει από τη φυλακή. 4ος ΑΦΗΓΗΤΗΣ: Την ίδια στιγμή, ο διευθυντής της φυλακής, κύριος Άγγελος Κάγκελος, λαμβάνει απανωτά τηλεφωνήματα... 1η ΜΑΝΑ: Ο κύριος διευθυντής της φυλακής; ΔΙΕΥΘΥΝΤΗΣ ΦΥΛΑΚΗΣ: Μάλιστα κυρία μου 1η ΜΑΝΑ: Είναι απαράδεκτο αυτό που έγινε. Δεν μπορεί ο Αϊ-Βασίλης να είναι φυλακισμένος. Είναι άδικο. Απαιτώ να τον αποφυλακίσετε αμέσως. ΔΙΕΥΘΥΝΤΗΣ ΦΥΛΑΚΗΣ: Μάλιστα κυρία μου! Κατάλαβα τι θέλετε να πείτε, όμως... 1η ΜΑΝΑ: Τα παιδιά μου και εγώ απαιτούμε να αποφυλακίσετε αμέσως τον Αϊ-Βασίλη. ΔΙΕΥΘΥΝΤΗΣ ΦΥΛΑΚΗΣ: Μη φωνάζετε κυρία μου, θα δω τι μπορώ να κάνω. (Ξαναχτυπά πάλι το τηλέφωνο) ΔΙΕΥΘΥΝΤΗΣ ΦΥΛΑΚΗΣ:\n28. 28 Παρακαλώ; 2η ΜΑΝΑ: Ο γιος μου ο Μπισμπιρίκος διαμαρτύρεται έντονα για αυτό που κάνετε.. ΔΙΕΥΘΥΝΤΗΣ ΦΥΛΑΚΗΣ: Ποιος διαμαρτύρεται; 2η ΜΑΝΑ: Ο γιος μου ο Μπισμπιρίκος. ΔΙΕΥΘΥΝΤΗΣ ΦΥΛΑΚΗΣ: Ο γιος σας ο Μπισμπιρίκος; 3η ΜΑΝΑ: Ναι και έχει καθίσει πάνω στην βασιλόπιτα. Δεν σκοπεύει να σηκωθεί αν δεν αποφυλακιστεί ο Αϊ-Βασίλης. ΔΙΕΥΘΥΝΤΗΣ ΦΥΛΑΚΗΣ: Καλά κυρία μου θα δω τι μπορώ να κάνω. (Ξαναχτυπά πάλι το τηλέφωνο) ΔΙΕΥΘΥΝΤΗΣ ΦΥΛΑΚΗΣ: Πάλι χτυπά το ρημάδι; Παρακαλώ!...... 4η ΜΑΝΑ: Η κόρη μου η Μπουμπούκα, ΔΙΕΥΘΥΝΤΗΣ ΦΥΛΑΚΗΣ: Η κόρη σας η ποια; Η Μπουμπούκα; 4η ΜΑΝΑ: Ναι. Η κόρη μου η Μπουμπούκα, έχει μπουκωθεί με εφτά μελομακάρουνα..... Απειλεί ότι θα μείνει μπουκωμένη, ώσπου να σκάσει αν δεν αφήσετε ελεύθερο τον Αϊ-Βασίλη. ΔΙΕΥΘΥΝΤΗΣ ΦΥΛΑΚΗΣ: Εφτά μελομακάρουνα; Πω, πω, πωωωωω. Θα προσπαθήσω κυρία μου να σας βοηθήσω! Χαίρεται! (Ξαναχτυπά πάλι το τηλέφωνο) ΔΙΕΥΘΥΝΤΗΣ ΦΥΛΑΚΗΣ: Ποιος είναι πάλι; 5η ΜΑΝΑ: Ο κύριος διευθυντής της φυλακής; ΔΙΕΥΘΥΝΤΗΣ ΦΥΛΑΚΗΣ: Μάλιστα κυρία μου....... 5η ΜΑΝΑ: Η κόρη μου μπήκε στη καμινάδα και δεν βγαίνει αν δεν αφήσετε ελεύθερο τον Αϊ-Βασίλη. ΔΙΕΥΘΥΝΤΗΣ ΦΥΛΑΚΗΣ:\n29. 29 Καλά κυρία μου θα δω τι μπορώ να κάνω. Τι κατάσταση κι αυτή! Όλοι πάνω στο κεφάλι μου! Συνεχώς χτυπούν τα τηλέφωνα και διαμαρτύρονται για τη σύλληψη του Αϊ-Βασίλη. Τα παιδιά έχουν επαναστατήσει: Έξω κάνουν διαδήλωση. Για να ησυχάσει το κεφάλι μου, θα δώσω εντολή να τον ελευθερώσουν! Αστυφύλακα, ελευθέρωσε αμέσως τον Αϊ-Βασίλη να ελευθερωθώ και εγώ από τα τηλεφωνήματα. Πω, πω, πωωωωωω. (Φεύγει ο διευθυντής και ο αστυφύλακας ρίχνει τα κάγκελα της φυλακής απελευθερώνοντας τον Αϊ-Βασίλη). ΑΪ-ΒΑΣΙΛΗΣ: Χο, χο, χο και πάλι κοντά σας παιδιά! Ο διευθυντής της φυλακής σας άκουσε και αποφάσισε να μ’ ελευθερώσει. ΠΑΙΔΙΑ: Ζήτωωωωω! Ζήτω ο Αϊ-Βασίλης! Ζήτω η αγάπη και η χαρά! Ζήτω τα Χριστούγεννα και η Πρωτοχρονιά!\nΗ εξέγερση του πολυτεχνείου Ροή εικόνων


Ηγουμένη στο μοναστήρι της Μεταμορφώσεως στο Αβδελλερό. Σφαγιάστηκε από Τουρκοκύπριους στις 27 Ιουνίου 1958 κοντά στο μοναστήρι της, κατά τη διάρκεια οργανωμένων και υποκινημένων από τους Άγγλους επιθέσεων των Τουρκοκυπρίων εξτρεμιστών εναντίον αμάχων Ελλήνων Κυπρίων. Σφαγιάστηκε επίσης ο Μοναχός Νεκτάριος.\nΗ Γερόντισσα Αγαθονίκη καταγόταν από τον Καλοπαναγιώτη και τον Δεκέμβριο του 1948, ασπάστηκε τον μοναχικό βίο. Ο μοναχός Νεκτάριος, κατά κόσμον Νικόλαος Αδάμου, καταγόταν από το χωριό Τρούλλοι και το 1948 ακολούθησε το μοναχικό βίο ως δόκιμος μοναχός. Έμενε πλησίον της Ιεράς Μονής και βοηθούσε στην ανέγερση της.\nΤην Παρασκευή 27 Ιουνίου 1958, ο μοναχός Νεκτάριος ήταν στο χωράφι, κουβαλούσε δεμάτια από σανό στην καρότσα του τρακτέρ για να τα πάει στη Λεμεσό. Με το που τελείωσε το φόρτωμα, του επιτέθηκαν ένοπλοι Τουρκοκύπριοι. Τον πυροβόλησαν πισώπλατα. Δέχτηκε ακόμη έξι πυροβολισμούς και στη συνέχεια τον μαχαίρωσαν με 16 μαχαιριές.\nΗ Γερόντισσα που άκουσε τους πυροβολισμούς αλλά και τις κραυγές του Νεκταρίου, έτρεξε να βοηθήσει. Οι Τούρκοι την πυροβόλησαν και η Γερόντισσα έπεσε νεκρή λίγα μέτρα μακριά του.\nΗ Γερόντισσα ήταν 42 ετών και ο Νεκτάριος μόλις 29 ετών και ήταν οι μοναδικοί μοναχοί, σε ολόκληρη την Κύπρο, που δολοφονήθηκαν από Τούρκους κατά το διάστημα του απελευθερωτικού αγώνα της ΕΟΚΑ 1955-59.\nLarnaca on line.com.cy\nΜάρκος Marco επίσκοπος\nΙωάννης Α' πατριάρχης\nΒαρβάρας Αγίας εκκλησίες


Αφορά τον αγώνα ΑΤΛΕΤΙΚΟ ΜΑΔΡΙΤΗΣ - ΑΘΛΕΤΙΚ ΜΠΙΛΜΠΑΟ\nΜε δύο εύστοχα πέναλτι από τους Ντιέγκο Κόστα και Βίγια, η Ατλέτικο Μαδρίτης κέρδισε με 2-1 τη Γρανάδα εκτός έδρας και παρέμεινε στο -1 από την πρωτοπόρο Μπαρτσελόνα.\nΟι «ροχιμπλάνκος» δεν έπιασαν υψηλή απόδοση, ωστόσο ακόμα και έτσι κατάφεραν να πάρουν το «διπλό» στην έδρα της Γρανάδα και να σημειώσουν τη δέκατη νίκη τους σε έντεκα αγώνες.\nΣκόρερ για την ομάδα του Ντιέγκο Σιμεόνε οι Ντιέγκο Κόστα (38’) και Βίγια (78’) με εύστοχες εκτελέσεις πέναλτι. Μείωσαν στο 90’ με τον Ιγκάλο οι γηπεδούχοι, ενώ να σημειωθεί πως ο Ορέστης Καρνέζης έμεινε ξανά στον πάγκο.\nΓλίτωσε την ήττα η Μπιλμπάο, σπουδαίο «διπλό» για Χετάφε\nΙσόπαλες 2-2 ήρθαν στο «Σαν Μαμές» Αθλέτικ Μπιλμπάο και Έλτσε, με τους φιλοξενούμενους να παίρνουν προβάδισμα δύο τερμάτων, ωστόσο η ομάδα του Ερνέστο Βαλβέρδε ισοφάρισε, παίρνοντας εν τέλει το βαθμό.\nΟι νεοφώτιστοι άνοιξαν το σκορ με τον Λομπάν στο 9’, ενώ ο Άαρον «πάγωσε» για δεύτερη φορά τους Βάσκους στο 48’.\nΌμως, η Μπιλμπάο δεν τα παράτησε και κατάφερε να ισοφαρίσει με τα τέρματα των Σουσαέτα (55’) και Αντούριθ (69’) , παίρνοντας έτσι τον βαθμό της ισοπαλίας που την έφερε στην 4η θέση μαζί με τη Βιγαρεάλ, η οποία ηττήθηκε με 2-0 στο «Μαδριγάλ» από τη Χετάφε.\nΟι Μαδριλένοι του Λουίς Γκαρθία Πλάθα πήραν προβάδισμα στο 5’ με τον προσεχή αντίπαλο της Εθνικής Ελλάδας, Μαρίκα, ενώ στις καθυστερήσεις ο Σαράμπια «σφράγισε» τη νίκη για τη Χετάφε η οποία μείωσε στον έναν τη διαφορά της από Μπιλμπάο και Βιγιαρεάλ.\nΠίσω της ακολουθεί στην 7η θέση η Λεβάντε η οποία έμεινε ισόπαλη 0-0 στην έδρα της Μπέτις.\nΣτοιχεία για τον αγώνα: ΑΤΛΕΤΙΚΟ ΜΑΔΡΙΤΗΣ - ΑΘΛΕΤΙΚ ΜΠΙΛΜΠΑΟ\n1.30 4.50 7.00 1.45 2.10 2.74\ntags:Πριμέρα Ντιβιζιόν, Ατλέτικο, Αθλέτικ Μπιλμπάο, Ισπανία\nστις 01/11/2013 13:07\no karnezhs GYALIZEI KALA PAGKOYS BLEPW.... O "KALYTEROS" ELLHNAS TERMATOFYLAKAS....\nστις 09/12/2013 23:10\nΠΑΜΕ ΜΩΡΗ ΘΡΥΛΑΡΑ ΝΑ ΠΕΡΑΣΟΥΜΕ ΣΤΟΥΣ 16 ΤΟΥ ΤΣΛ ΕΣΤΩ ΚΑΙ ΧΩΡΙΣ ΜΗΤΡΟΓΚΟΛ!!ΕΧΟΥΜΕ ΤΟΝ ΣΑΒΙΟΛΑ ΣΤΗΝ ΕΠΙΘΕΣΗ,ΕΥΚΕΡΙΑ ΝΑ ΚΑΝΕΙ ΚΑΙ ΚΑΤΙ ΜΟΝΟΣ ΤΟΥ ΕΠΙΤΕΛΟΥΣ!!ΔΕΝ ΜΠΟΡΟΥΜΕ ΝΑ ΠΕΡΙΜΕΝΟΥΜΕ ΝΑ ΧΑΣΕΙ Η ΜΠΕΝΦΙΚΑ,ΠΡΕΠΕΙ ΑΠΟ ΜΟΝΟΙ ΜΑΣ ΝΑ ΚΕΡΔΙΣΟΥΜΕ ΤΑ ΒΕΛΓΙΚΑ ΜΟΥΝΙΑ ΚΑΙ ΝΑ ΠΕΡΑΣΟΥΜΕ!!\nΑναλυτικά η αποστολή: Μέγιερι, Ρομπέρτο, Χουτεσιώτης, Μπονγκ, Κάμπελ, Ντομίνγκεζ, Φουστέρ, Χολέβας, Μασάντο, Μανωλάς, Μετζανί, Εντινγκά, Ολαϊτάν, Παπαδόπουλος, Σαλίνο, Σάμαρης, Σαβιόλα, Σιόβας, Βάις, Γιαταμπαρέ.\nΕΙΣΑΙ ΣΤΟ ΜΥΑΛΟΟΟΟ ΚΑΑΤΙ ΜΑΑΑΓΙΚΟΟΟΟΟ\nΟΠΟΥ ΠΑΣ ΕΣΥ ΘΑ ΕΙΜΑΙ ΠΑΝΤΑ ΕΓΩ ΝΑ ΣΟΥ ΤΡΑΓΟΥΔΩΩ\nΘΡΥΛΕΕ ΟΛΕΕΕ ΟΛΕΕΕΕ ΘΡΥΛΕΕΕ ΟΛΕΕΕ ΟΛΕΕΕΕ\nΣέριε Α: Έγραψε ιστορία η Ρόμα\nΚύπελλο Ελλάδας: Απέκλεισε τη Ξάνθη ο Ηρακλής, πρόκριση για ΟΦΗ


Κοιτάει αλλού όταν δίνει οδηγίες ο Σαρούνας Γιασικεβίτσιους • Το Κουλούρι\nΝέαΑθλητισμός 17 Νοεμβρίου 2016\nΓια τη συνήθειά του να κοιτάει αλλού όταν δίνει οδηγίες σε κάποιον παίκτη κατά τη διάρκεια του αγώνα ή στα τάιμ άουτ μίλησε ο Σαρούνας Γιασικεβίτσιους, πρώην παίκτης του Παναθηναϊκού και νυν προπονητής της Ζαλγκίρις Κάουνας.\n«Στο μπάσκετ όλη η ιστορία είναι να ξεγελάσεις τον αντίπαλο, να μην περιμένει αυτό που θα κάνεις. Οι προπονητές συνηθίζουν να μιλούν στους παίκτες κατά τη διάρκεια του παιχνιδιού, έτσι η αντίπαλη ομάδα ξέρει πάνω-κάτω τι να περιμένει» τόνισε ο Λιθουανός σταρ μιλώντας σε ρεπόρτερ του «Κουλουριού» στο αεροδρόμιο του Κάουνας.\n«Πρέπει να παίξεις με το μυαλό τους. Οι αντίπαλοι παίκτες με ακούν να δίνω οδηγίες, αλλά δεν ξέρουν σε ποιον απευθύνομαι. Αυτό είναι το μπάσκετ φίλε» πρόσθεσε ενώ ταυτόχρονα παράγγελνε έναν καφέ κοιτώντας επίμονα τον υπάλληλο που μοίραζε εφημερίδες.\nΣύμφωνα με τις πληροφορίες πάντως η συνήθεια του νεαρού κόουτς έχει δημιουργήσει αμηχανία στους παίκτες της Ζαλγκίρις, οι οποίοι δεν ξέρουν πια τι να πιστέψουν από όσα ακούν κατά τη διάρκεια του αγώνα. «Σπλιτ άουτ, χεντς άουτ, πικ εν ρολ, πικ εν ποπ, οι προπονητές συνηθίζουν να χρησιμοποιούν διάφορες ακαταλαβίστικες λέξεις στα τάιμ άουτ. Έχω συνηθίσει να μην καταλαβαίνω αλλά τουλάχιστον πάντα καταλάβαινα πότε ο προπονητής απευθυνόταν σε μένα. Τώρα δεν μπορώ να είμαι σίγουρος ούτε γι' αυτό» σημείωσε χαρακτηριστικά αθλητής της ομάδας που θέλησε να διατηρήσει την ανωνυμία του.\nΟ ρεπόρτερ του «Κουλουριού» ζήτησε το σχόλιο του κ. Γιασικεβίτσιους για το αν θεωρεί ότι οι παίκτες του μπορούν να ακολουθήσουν τη σκέψη του κατά τη διάρκεια των οδηγιών, όμως ο 40χρονος προπονητής σε εκείνο το σημείο έκανε πως κοιτάει αλλού και δεν ακούει, για να μη δώσει τελικά απάντηση.


Αν μας προβλημάτιζαν οι θάνατοι - lastpoint.gr\nΑν μας προβλημάτιζαν οι θάνατοι\n09/02/2022 07/02/2022 0 Σχόλια\tCOVID-19, ΚΟΙΝΩΝΙΚΑ, ΚΥΒΕΡΝΗΣΗ, ΝΔ, ΠΟΛΙΤΙΚΗ, ΥΓΕΙΑ\nΕδώ και δύο μήνες στην Ελλάδα χάνονται από κορονοϊό περισσότεροι από 70 άνθρωποι καθημερινά, αλλά αντιμετωπίζονται σαν μια στατιστική. Απλώς, προστίθενται στο συνολικό… κορβανά των νεκρών και προχωράμε.\nΑκόμα κι όταν υπήρξαν καταγγελίες πως κόσμος διασωληνώνεται εκτός ΜΕΘ και όπως είναι φυσικό τελικά πεθαίνει, ο Πρωθυπουργός από το βήμα της Βουλής δήλωσε πως δεν έχει έρευνα που να αποδεικνύει πως όσοι διασωληνώνονται εκτός ΜΕΘ έχουν μεγαλύτερη θνητότητα. “Αν έχετε φέρτε τη”.\nΣχεδόν 100 άνθρωποι πεθαίνουν κάθε μέρα εδώ και δύο μήνες και η κυβέρνηση αμολά αετό. Απλώς περιμένει να… ξεφουσκώσει το κακό και να κάνουμε Πάσχα στο χωριό.\n← Η ΕΕ αναζητά φυσικό αέριο από το Αζερμπαϊτζάν – Πώς εμπλέκεται η Αθήνα\nΤραπεζικά ανέκδοτα →


Καθώς αυξάνεται η ροή των προσφύγων από την ανατολική Ευρώπη, η Εκκλησία του Ιησού Χριστού των Αγίων των Τελευταίων Ημερών συνεχίζει να λαμβάνει ενεργό μέρος στις προσπάθειες αρωγής που συμβαίνουν σε όλη την Ευρώπη. Οι προσπάθειες αυτές περιλαμβάνουν τη δημιουργία επίσημων δομών (όπως η Επιτροπή Αρωγής Εκτάκτου Ανάγκης που περιγράφεται κατωτέρω) και ανεπίσημων δικτύων με άλλες καθιερωμένες ανθρωπιστικές οργανώσεις για την εξυπηρέτηση των πληγέντων από τη συνεχιζόμενη σύγκρουση.\nΟ Πρεσβύτερος Καρλ Κουκ της Προεδρίας των Εβδομήκοντα (αριστερά), ο Πρεσβύτερος Μάσσιμο Ντε Φέο, Πρόεδρος Περιοχής Ευρώπης (στη μέση) και ο Πρόεδρος Ντέιβιντ Τσάντλερ, Πρόεδρος της Ιεραποστολής στην Πολωνία (δεξιά), συσκέπτονται για τις προσπάθειες που αφορούν στους πρόσφυγες στην Πολωνία.\n«Προσπαθούμε να κάνουμε αυτό που ο Ιησούς θα ήθελε να κάνουμε, να ανυψώσουμε τους κατατρεγμένους. Θέλουμε, λοιπόν, οι σωστές προμήθειες, η οικονομική στήριξη και οι άνθρωποι να πάνε εκεί όπου χρειάζονται περισσότερο – και μάλιστα το συντομότερο δυνατόν» είπε ο Πρεσβύτερος Μάσσιμο Ντε Φέο, Πρόεδρος της Προεδρίας Περιοχής Ευρώπης.\nΗ ανησυχία αυτή οδήγησε στη δημιουργία ή εκ νέου ενεργοποίηση συμβουλίων αρωγής και δομών σε όλη την περιοχή, όπου οι τοπικοί ηγέτες της ιεροσύνης και οι ηγέτιδες της Εκκλησίας συντονίζουν το έργο σε στενή σύνδεση με την καθοδήγηση και οδηγία της Προεδρίας Περιοχής Ευρώπης, και ακολουθώντας αυτές.\nΗ Προεδρία Περιοχής Ευρώπης είναι το κυβερνών σώμα για την Εκκλησία σε 38 ευρωπαϊκές χώρες και επιβλέπει την ανθρωπιστική ανταπόκριση και τη χρηματοδότηση από την Εκκλησία για τη στήριξη των προσφύγων.\nΟ Πρεσβύτερος Ρουμπέν Αλλιώ, δεύτερος σύμβουλος στην Προεδρία Περιοχής Ευρώπης, προσέθεσε ότι «αναμένοντας τα τρέχοντα γεγονότα, εμείς στην προεδρία ήμασταν έτοιμοι να εφαρμόσουμε αμέσως μία Επιτροπή Αντιμετώπισης Εκτάκτου Ανάγκης για να συντονίσει όλες τις προσπάθειες αρωγής στην Περιοχή».\nΑυτή η προσπάθεια καθοδηγείται από τη γραμμή της ιεροσύνης και υποστηρίζεται από όσους εργάζονται στο γραφείο Περιοχής Ευρώπης στη Φρανκφούρτη επί του Μάιν. Η επιτροπή συντονίζει την πρώτη βοήθεια με τοπικούς ηγέτες μέσω των Μελών Περιοχής-Μελών των Εβδομήκοντα και των προέδρων ιεραποστολής στις πληγείσες χώρες. Περισσότεροι από 600 Ουκρανοί πρόσφυγες μέλη της Εκκλησίας έχουν βοηθηθεί άμεσα. Ο Πρεσβύτερος Αλλιώ εξέφρασε την άποψη ότι «είναι σχεδόν συγκλονιστικό να βλέπουμε την καλοσύνη και την προθυμία από τόσους πολλούς να υπηρετούν».\nΜία συγκεκριμένη πρωτοβουλία που δημιουργήθηκε σε αυτά τα συμβούλια υπό την ηγεσία της ιεροσύνης είναι το Σύστημα Κλάδου Συνεργάτη, το οποίο εκπονήθηκε για να υποστηρίξει εκκλησιάσματα της Εκκλησίας κοντά στα σύνορα της Ουκρανίας και να οργανώσει ανθρωπιστικές προσπάθειες εκεί πιο αποτελεσματικά. Το σύστημα συνεργάζεται με 19 γερμανικούς, ελβετικούς και αυστριακούς πασσάλους με 24 εκκλησιάσματα των χωρών της Περιοχής Ευρώπης που συνορεύουν με την Ουκρανία. Ο πάσσαλος είναι μία ομάδα εκκλησιασμάτων σε μία γεωγραφική περιοχή.\nΑυτό το Σύστημα Κλάδου Συνεργάτη δημιουργεί μία άμεση γραμμή επικοινωνίας και ένα σύστημα υποστήριξης ανάμεσα σε εκείνα τα εκκλησιάσματα της πρώτης γραμμής που χρειάζονται βοήθεια και τις ομάδες-συνεργάτες σε σύνδεση με αυτά για να την παράσχουν. Ο Πέτερ Χούμπερ, μέλος του Συμβουλίου Αντιμετώπισης Εκτάκτων Αναγκών της Περιοχής Ευρώπης, ο οποίος εργάζεται στο έργο, παρατήρησε ότι «είναι εξαιρετικά δύσκολο να καλύψουμε τις ανάγκες των προσφύγων που διασχίζουν τα ουκρανικά σύνορα μήκους 2.000 χιλιομέτρων». Για παράδειγμα, «οι άνθρωποι στον βορρά έχουν διαφορετικές ανάγκες από τους ανθρώπους στον νότο». Ο Χούμπερ προσέθεσε: «Τα μέλη δεν θέλουν απλώς να συμπληρώσουν μία επιταγή. Θέλουν να συμμετέχουν συναισθηματικώς».\nΟ Γκρεγκ Πάβλικ, εθελοντής συντονιστής προσφύγων για την Εκκλησία στην Πολωνία, είπε, μιλώντας για τον ρόλο του: «Τελικώς, μπορώ να ζήσω τη θρησκεία μου». Η Γιούλια Βόντρα, Σύμβουλος Οργάνωσης Περιοχής, είπε: «Η αγάπη και η επιθυμία να βοηθήσουν είναι συγκλονιστική. Οι καρδιές των ανθρώπων έρχονται κοντά η μία στην άλλη».\nΕντωμεταξύ, η Εκκλησία ανακοίνωσε μία νέα δωρεά ύψους 4 εκατομμυρίων δολαρίων, για να βοηθήσει τους πρόσφυγες στην Ευρώπη. Η δωρεά εδόθη στον Ύπατο Αρμοστή των Ηνωμένων Εθνών για τους Πρόσφυγες και στο Παγκόσμιο Πρόγραμμα Σίτισης, για να βοηθηθούν οι εκτοπισμένοι από την ανθρωπιστική κρίση στην Ουκρανία.\nΚατωτέρω είναι μερικά νέα κύρια σημεία για τον τρόπο που η Εκκλησία στην Ευρώπη βοηθά στην τρέχουσα κρίση. Για προηγούμενα κύρια σημεία, κάντε κλικ εδώ και εδώ.\nΗ Κρακοβία βρίσκεται στην πρώτη γραμμή της ροής των προσφύγων από την Ουκρανία. Η Άγκατα Τούντορ-Χαρτ, η ηγέτιδα οργάνωσης υπηρετήσεως γυναικών του τοπικού εκκλησιάσματος, είναι προσωρινά συντονίστρια προσφύγων σε ένα νέο ανεπίσημο δίκτυο προσφύγων. Έστειλε τον εθελοντή της Εκκλησίας πλήρους απασχόλησης Έρικ Σρέντερ στον σιδηροδρομικό σταθμό της Κρακοβίας –γεμάτος από πρόσφυγες– για να βρει μια γυναίκα ονόματι Μαρίνα. «Ύστερα από 90 λεπτά αναζήτησης μεταξύ αγνώστων προσώπων, μία γυναίκα με άρπαξε από τον βραχίονα, έχοντας εντοπίσει το ιεραποστολικό ταμπελάκι μου». Ο Σρέντερ είπε: «Η Μαρίνα;» Εκείνη έγνεψε με ενθουσιασμό καταφατικά με ένα πλατύ χαμόγελο. «Εκείνη την ημέρα ο Θεός όχι μόνο απήντησε στις προσευχές μας αλλά και στις δικές τους».\nΟ πολυσύχναστος σιδηροδρομικός σταθμός της Κρακοβίας όπου η Μαρίνα βρήκε τον Έρικ Σρέντερ.\n«Στη Βαρσοβία, κανείς δεν λέει “δεν μπορώ”» δήλωσε η Αγκνιέσκα Μαζουρόφσκα, η συντονίστρια στην πρωτεύουσα της Πολωνίας. «Δεν κάνουμε τίποτε περισσότερο από όλους τους άλλους στην Πολωνία. Ακόμη και οι φίλοι μας από μακριά βοηθούν επίσης». Ορισμένα πρώην μέλη του εκκλησιάσματος μέσω Διαδικτύου από το εξωτερικό πλήρωσαν για τρόφιμα σε κονσέρβες για τους πρόσφυγες που βρίσκονται στη Βαρσοβία. Η Μαζουρόφσκα ανέφερε επίσης την ιστορία μίας μητέρας και της εγκύου έφηβης κόρης της. Η απελπισμένη κόρη, η οποία παντρεύτηκε μόλις πριν από τρεις μήνες, αναγκάστηκε να αφήσει τον πατέρα και τον σύζυγό της στην Ουκρανία (οι περισσότεροι Ουκρανοί άνδρες μεταξύ 18 και 60 ετών είναι υποχρεωμένοι να παραμείνουν). Η Μαζουρόφσκα είπε: «Δεν μπορούσα να την κάνω ευτυχισμένη, αυτό δεν ήταν δυνατόν. Προσπάθησα, ωστόσο, να μετριάσω τη θλίψη της».\nΗ Γιούλια, οι γονείς της και ο 12χρονος γυιος της έφυγαν από το Κίεβο, αφήνοντας πίσω τον σύζυγό της. Καθώς η ομάδα των προσφύγων αυξήθηκε από 25 σε 66, η Γιούλια έγινε η ηγέτιδά τους, οδηγώντας τους με προσευχή και αποκαλώντας τους «μια ένωση Ουκρανών με καρδιά ενωμένη». Με δικά της λόγια ανέφερε την εμπειρία του ναού που την έχει μεταφέρει στο ταξίδι της. «Είναι παράδοση να πηγαίνουμε στον ναό, όταν τα παιδιά μας γίνονται 12 ετών. Πήγαμε στα 12α γενέθλια του γυιου μας, την ημέρα πριν ξεκινήσει η σύρραξη. Όλα τα μέλη της οικογένειάς μου πήγαν στον ναό. Ήμασταν στο πιο όμορφο, ασφαλές και ιερό μέρος στον κόσμο. Νιώσαμε την αγάπη του Θεού». Η Γιούλια και η οικογένειά της βρίσκονται τώρα στην Κρακοβία της Πολωνίας, ενώ προετοιμάζονται να ταξιδέψουν στη Γερμανία για να ζήσουν με συγγενείς.\nΟ γυιος της Γιούλιας στη χειροτόνησή του ως διακόνου.\nΗ οικογένεια της Μαρίας έχει διαλυθεί τις τελευταίες εβδομάδες. Ο πατέρας της, η μητέρα και ένας αδελφός της μένουν πίσω στην Ουκρανία, ενώ εκείνη και η αδελφή της μετακινούνται δυτικά, προσπαθώντας να συναντήσουν εκεί τον αδελφό της. Ενώ το σπίτι της ήταν στο Ντονέτσκ, στο ανατολικό τμήμα της Ουκρανίας, εκείνη βρισκόταν σε μία συνέλευση για νέους ανύπανδρους ενηλίκους στη δυτική Ουκρανία, όταν άρχισαν οι συρράξεις. Δεν μπορούσε να επιστρέψει στο σπίτι. Αυτή και η αδελφή της απεφάσισαν να μην επιστρέψουν στο σπίτι τους και αντ’ αυτού κατευθύνθηκαν προς τη Λβιβ της Ουκρανίας, μαζί με άλλους 20 παρεστώτες στη συνέλευση.\nΕκεί συνάντησαν άλλους 16 και η μεγάλη ομάδα πήρε τον δρόμο για την Κρακοβία. Χρησιμοποίησε ένα πρόγραμμα στο Facebook που χρηματοδοτείται από την Εκκλησία για να βρει βοήθεια ειδικά για την κατάστασή της. Σταματώντας μόνο για μία ημέρα στην Κρακοβία, παρά την αναστάτωση, είπε: «Ξέρω ότι ο Θεός με αγαπά, ότι ξέρει ποια είμαι και ότι έχει ένα σχέδιο για μένα. Έχω δει πολλά θαύματα. Ξέρω ότι ο Επουράνιος Πατέρας βλέπει ό,τι κάνω».\nΟ Γκρεγκ Πάβλικ, μέλος της Εκκλησίας στον κλάδο της Κρακοβίας, πήρε με το αυτοκίνητο έναν άνδρα από την περιοχή των συνόρων και συζήτησε τι θα μπορούσε να κάνει για να τον βοηθήσει. Ο Πάβλικ ρώτησε στα Ουκρανικά, αν εκείνος μιλούσε Αγγλικά. Εκείνος απήντησε στα Ουκρανικά: «Στα Αγγλικά γνωρίζω μόνο μία φράση: “Είμαι μέλος της Εκκλησίας του Ιησού Χριστού των Αγίων των Τελευταίων Ημερών”».\nΟ Πάβλικ μίλησε επίσης με μία άλλη οικογένεια μελών της Εκκλησίας, η οποία επίσης ετράπη σε φυγή από την Ουκρανία. Η τελευταία τους οικογενειακή φωτογραφία είχε ληφθεί εμπρός από τον Ναό του Κιέβου στις αρχές Φεβρουαρίου και την είχε τραβήξει η κόρη τους. Λίγο καιρό μετά το ξέσπασμα των εχθροπραξιών, ο ναός του Κιέβου έκλεισε και η οικογένεια έχει πλέον χωριστεί. Η μητέρα και τα δύο παιδιά της έπρεπε να αφήσουν πίσω τον πατέρα και σύζυγο. Τους δίνει στέγη και φαγητό το εκκλησίασμα του Γκντανσκ, το οποίο αριθμεί μόνο 10 μέλη. Αυτή η φωτογραφία είναι αγαπημένη για εκείνη, χωρίς να ξέρει αν θα ξαναβρεθούν μαζί.\nΜία οικογένεια που είναι μέλη της Εκκλησίας του Ιησού Χριστού των Αγίων των Τελευταίων Ημερών απολαμβάνει χρόνο στον Ναό του Κιέβου στις αρχές Φεβρουαρίου 2022.\nΟι Πάσσαλοι Ανατολικού και Δυτικού Μιλάνου της Ιταλίας συνέπραξαν με το Γενικό Προξενείο της Ουκρανίας στην Ιταλία στη συλλογή βασικών αγαθών για τον λαό της Ουκρανίας. Νέοι ηλικίας από 14 έως 30 ετών διένειμαν καταλόγους υλικού που χρειάζονταν σε όλη την πόλη και τα παιδιά ζωγράφισαν εικόνες για να τις στείλουν μαζί με τα πακέτα. Μέλη, ιεραπόστολοι και φίλοι της Εκκλησίας προσωπικώς δώρισαν και συγκέντρωσαν όλα όσα ζήτησε το Προξενείο. Δεκάδες άνθρωποι ταξινόμησαν, συσκεύασαν και φόρτωσαν 25 παλέτες με 551 κιβώτια με κουβέρτες, ρούχα, τρόφιμα, ιατρικές προμήθειες και προϊόντα προσωπικής υγιεινής σε φορτηγά που προσέφερε το Προξενείο, με προορισμό την Ουκρανία. Για να ανακαλύψετε περισσότερα για αυτό το έργο υπηρέτησης, δείτε αυτό το άρθρο στην Αίθουσα Τύπου της Ιταλίας.\nΕίδη πρώτης ανάγκης που συγκεντρώθηκαν από την Εκκλησία στην πόλη του Μιλάνου, έτοιμα να αποσταλούν στην Ουκρανία.\nΟι ηγέτες και τα μέλη της Εκκλησίας στο Λουξεμβούργο άρχισαν να συλλέγουν βασικά είδη για να στηρίξουν τους πρόσφυγες που εισέρχονται στην Πολωνία, στη Ρουμανία και στη Σλοβακία. Συνεργάσθηκαν με την οργάνωση με έδρα τη Ρουμανία Association MGM, η οποία παρέχει αρωγή στα σύνορα. Τα μέλη στο Λουξεμβούργο συμμετέχουν επίσης με την L’Ukraine, η οποία ήδη υποστήριζε τις προσπάθειες μεταξύ του Λουξεμβούργου και της περιοχής Ντονέτσκ της Ουκρανίας. Εκατοντάδες κούτες δωρεών συγκεντρώθηκαν, ταξινομήθηκαν και μεταφέρθηκαν σε βασικές περιοχές εισροής προσφύγων. Οι νέες γυναίκες του τομέωςξεκίνησαν ένα έργο στα τοπικά σχολεία για να συγκεντρώσουν περισσότερες προμήθειες και πέρασαν ένα βράδυ ταξινομώντας και πακετάροντάς τις την επόμενη εβδομάδα.\nΜέσω τοπικών συνεισφορών, οι προμήθειες παραδόθηκαν από την ηγεσία του εκκλησιάσματος σε ένα τοπικό εκκλησίασμα στη Βαρσοβία. Κατά τη συνάντηση της ηγεσίας της Εκκλησίας εκεί, δεκάδες στρώματα αέρος, υπνόσακοι, κυτία πρώτων βοηθειών, ιατρικές προμήθειες, κουβέρτες, μαξιλάρια και άλλα αγαθά προσφέρθηκαν για να προαγάγουν τις προσπάθειες της Εκκλησίας σε εκείνο το τμήμα της Ευρώπης.\nΤις πρώτες ημέρες της κρίσεως, δύο αδελφοί από εκκλησιάσματα της Εκκλησίας στη Σουηδία πήγαν στη Βαρσοβία με, μεταξύ άλλων, 100 υπνοσάκους, οι οποίοι ήταν πολύ χρήσιμοι, διότι εξαντλήθηκαν στην Πολωνία. Οι αδελφοί ήθελαν απλώς να βοηθήσουν και αυτός ήταν ο πιο γρήγορος τρόπος που βρήκαν να το κάνουν. Ζητείται τώρα από μέλη και φίλους της Εκκλησίας να συντονίσουν τις προσπάθειές τους πρώτα με την τοπική ηγεσία στο αντίστοιχο εκκλησίασμά τους ή με καθιερωμένες τοπικές φιλανθρωπικές οργανώσεις ή οργανώσεις αρωγής.\nΥπνόσακοι και άλλα αγαθά μεταφέρθηκαν από τη Σουηδία από δύο νέους άνδρες που αντιπροσώπευαν σουηδικά εκκλησιάσματα της Εκκλησίας.\nΣτη Γαλλία, ο ηγέτης της Εκκλησίας Κριστόφ Μορτιέ από τη Μυλούζ συνέπραξε με τα Restos du Cœur, μία σλοβακική οργάνωση αρωγής, για τη συλλογή και μεταφορά βασικών αγαθών ανάγκης στα σλοβακικά σύνορα. Τα αγαθά αυτά παραδόθηκαν λίγες ημέρες αργότερα. Η ομάδα επέστρεψε με μια εξαμελή οικογένεια με προορισμό το Λουξεμβούργο, η οποία βοηθήθηκε από την ένωση L’Ukraine, η οποία υποδέχεται τους εκτοπισθέντες. Ένας απόδημος από την Ουκρανία, ο οποίος ηγείται ενός από τα εκκλησιάσματα των Παρισίων, οργάνωσε μία παρόμοια συλλογή, με αποτέλεσμα τρία ακόμη ταξίδια.\nΟ ηγέτης εκκλησιάσματος της Μυλούζ, συνεργαζόμενος με την ένωση APPUIS, ταξίδεψε στη χώρα και επανέφερε πέντε εκτοπισθείσες οικογένειες Ουκρανών. Στην περιοχή της Λιλ, συγκεντρώθηκαν πέντε τόνοι τροφίμων από εκκλησιάσματα από το SDJ Solidarité, σε συνεργασία με το Secours Populaire de Lomme. Η μεταφορά των τροφίμων στο μέτωπο έγινε από την Confort Luxe του Βελγίου. Περισσότερα για το έργο τους μπορείτε να βρείτε σε αυτό το άρθρο που δημοσιεύθηκε στην Αίθουσα Τύπου της Γαλλίας.\nΝεαροί πρόσφυγες περιμένουν τον Κριστόφ Μορτιέ, από τη Μυλούζ, να τους πάρει από τα ουκρανοπολωνικά σύνορα. Δικαιώματα φωτογραφίας: Κριστόφ Μορτιέ\nΈνα εκκλησίασμα της Εκκλησίας στο Έλλεροντ ανέφερε ότι μία οικογένεια μελών από την Ουκρανία έφθασε και παρευρέθηκε στις συγκεντρώσεις της Εκκλησίας την Κυριακή. Τα μόνα υπάρχοντά τους ήταν τα ρούχα επάνω τους. Η εκκλησία παρέχει κατάλυμα και συγκεντρώνει περισσότερα ρούχα, τρόφιμα και είδη πρώτης ανάγκης για να τους βοηθήσει. Οι ηγέτες αναφέρουν ότι η οικογένεια είναι πολύ ευγνώμων και αισθάνεται ευπρόσδεκτη. Οι διάφοροι τομείς της Δανίας (μεγαλύτερα εκκλησιάσματα) συγκεντρώνουν τρόφιμα και ρούχα για να τα στείλουν στους καταυλισμούς προσφύγων. Συμμετέχουν επίσης σε ένα δανικό σχέδιο, συγκεντρώνοντας χρήματα για διαφορετικές οργανώσεις που βοηθούν στην Ουκρανία. Σχεδιάζουν να πραγματοποιήσουν περισσότερες νηστείες για τους πολίτες της Ουκρανίας. Τις πρώτες ημέρες της κρίσεως, η ηγεσία της Εκκλησίας στην Ευρώπη κάλεσε όλα τα μέλη να απόσχουν από φαγητό ή νερό για μια ημέρα και να προσφέρουν τα χρήματα αυτά για τα ανθρωπιστικά προγράμματα της Εκκλησίας.\nΣτο Φρίντριχσντορφ, οι νέοι του τοπικού εκκλησιάσματος ταξινόμησαν και δίπλωσαν ρούχα για τους Ουκρανούς πρόσφυγες. Η Σέλια Ντιές, η ενήλικη ηγέτιδά τους, χρησιμοποίησε την Κοινότητα Απλώς Υπηρετήστε, μία διαδικτυακή πλατφόρμα που επιχορηγεί η Εκκλησία, για να συγκεντρώσει ρούχα. Μέσα σε 24 ώρες, είχαν αρκετά ρούχα για να γεμίσουν 60 μεγάλες σακούλες. Γέμισαν το φορτηγάκι και τις έστειλαν στο Κέντρο Προσφύγων της Φρανκφούρτης, όπου 150 Αφγανοί πρόσφυγες, που προηγουμένως φιλοξενούνταν στην Ουκρανία, έπρεπε να μετακινηθούν ξανά στη Φρανκφούρτη.\nΕξήντα σακούλες με ρούχα που συγκεντρώθηκαν από νέους των Αγίων των Τελευταίων Ημερών στο Φρίντριχσντορφ της Γερμανίας. Τα ρούχα παρεδόθησαν σε πρόσφυγες στη Φρανκφούρτη.\nΣτην Αυστρία, η Εκκλησία οργάνωσε ομάδες αντιμετώπισης κρίσεων για τον συντονισμό της βοήθειας προς τους Ουκρανούς σε ανάγκη. Μέσα σε λίγες ημέρες, τα μέλη συγκέντρωσαν δωρεές αγαθών και τα παρέδωσαν σε οργανώσεις αρωγής. Συνεργαζόμενη με την ομάδα βοηθείας προσφύγων Train of Hope στη Βιέννη, η Εκκλησία βοηθά, διευκολύνοντας τη βραχυπρόθεσμη και μεσοπρόθεσμη στέγαση, καθώς και με διερμηνείς. Οι εθελοντές βοηθούν παρέχοντας τα απαραίτητα αγαθά και φάρμακα και προετοιμάζοντας γεύματα για περισσότερους από 50 πρόσφυγες σε ένα ενοικιαζόμενο οικογενειακό ξενοδοχείο. Ανακαλύψτε περισσότερα σε αυτό το άρθρο που δημοσιεύθηκε στην Αίθουσα Τύπου της Αυστρίας\nΣε όλη τη χώρα, τα μέλη συνεισφέρουν στις προσπάθειες αρωγής της Εκκλησίας και σε έργα από φιλανθρωπικές οργανώσεις στις κοινότητές τους. Η ομάδα αντιμετωπίσεως κρίσεων της Εκκλησίας στην Αυστρία, σε συνεργασία με την ηγεσία της Εκκλησίας στην Ουκρανία, συλλέγει απαραίτητα αγαθά, όπως φάρμακα. Και έχουν στήσει μία ομάδα μεταφοράς για να μεταφέρουν αυτά τα φάρμακα στα μέλη και, αν χρειαστεί, να μεταφέρουν μέλη σε ασφαλή σπίτια στην Αυστρία ή αλλού.\nΤο κοινό στοιχείο που εκφράζεται από εκείνους των οποίων οι ιστορίες λέγονται εδώ είναι η βαθιά ευγνωμοσύνη προς όλους όσοι θυσίασαν τον χρόνο, την άνεση και τους πόρους τους για τη συλλογή και τη διανομή τροφίμων, προμηθειών και ρουχισμού. Αυτοί οι πρόσφυγες εκφράζουν την πίστη στον Θεό και την ελπίδα για το μέλλον μέσω του Ιησού Χριστού.\nΌσοι θέλουν να βοηθήσουν ή χρειάζονται βοήθεια μπορούν να ελέγξουν αυτή τη σελίδα βοηθείας που δημιουργήθηκε από την Εκκλησία του Ιησού Χριστού των Αγίων των Τελευταίων Ημερών στην Ευρώπη.


Athens News Agency: News in Greek, 10-06-25\n Eκρηξη με νεκρό στο υπουργείο Προστασίας Πολίτη\n Αποφάσεις για ασφαλιστικό-εργασιακά\n "Να σπάσουν αυγά"\nΟ 52χρονος αστυνομικός υποδιευθυντής Γιώργος Βασιλάκης είναι το θύμα της βομβιστικής ενέργειας που σημειώθηκε στο γραφείο του υπασπιστή του υπουργού Προστασίας του Πολίτη κ. Μιχάλη Χρυσοχοΐδη λίγο μετά τις 8 το βράδυ της Πέμπτης, στον 7ο όροφο του υπουργείου στην λεωφόρο Π. Κανελλοπούλου 4, λίγα μόλις μέτρα από το προσωπικό γραφείο του ίδιου του κ. Χρυσοχοΐδη.\nΤο θάνατο του υπασπιστή του επιβεβαίωσε ο κ.Χρυσοχοΐδης. "Έχασα ένα φίλο, έναν πολύτιμο συνεργάτη και πατέρα δύο παιδιών" δήλωσε ο υπουργός. "Αυτοί που τον δολοφόνησαν θα οδηγηθούν στη δικαιοσύνη. Ο αγώνας μας θα συνεχιστεί ενάντια στην τρομοκρατία", συμπλήρωσε.\nΑπό την Αστυνομία ερευνάται πώς μπήκε ο εκρηκτικός μηχανισμός στο υπουργείο και έφθασε μέχρι τον 7ο όροφο.\nΣύμφωνα με πηγές του Υπουργείου λειτουργούσαν κανονικά όλα τα συστήματα ασφάλειας και οι ανιχνευτές όπλων και εκρηκτικών. Ωστόσο, θεωρείται σχεδόν βέβαιο ότι η βόμβα ήταν μέσα σε δέμα το οποίο προοριζόταν για τον υπουργό, αλλά το άνοιξε ο υπασπιστής του, όπως έκανε πάντα με την αλληλογραφία. Λεπτομέρειες για την υπόθεση αναμένεται να ανακοινωθούν όταν ολοκληρωθεί η έρευνα.\n«Με αισθήματα οργής και βαθιάς οδύνης θέλω να εκφράσω τη συμπαράστασή μου στους οικείους του Γιώργου Βασιλάκη. Η ελληνική πολιτεία θα είναι δίπλα τους. Είμαι βέβαιος ότι η δολοφονία αυτή δεν θα μείνει ατιμώρητη. Για να δικαιωθεί ο νεκρός και η δημοκρατία μας», αναφέρει σε συλληπητήριο μήνυμά του ο Πρόεδρος της Δημοκρατίας Κ.Παπούλιας, ενώ τον αποτροπιασμό τους για το χθεσινό δολοφονικό χτύπημα, εξέφρασαν σήμερα στη Βουλή, οι πολιτικοί αρχηγοί και ο Πρόεδρος του Σώματος, Φ. Πετσάλνικος, εκφράζοντας παράλληλα τα θερμά τους συλλυπητήρια στην οικογένεια του νεκρού αστυνομικού.\n«Η πράξη αυτή και οι νοσηροί εγκέφαλοι που την σχεδίασαν και την εκτέλεσαν, με στόχο να πλήξουν την ομαλότητα σε αυτόν τον τόπο που αγωνίζεται για να ξεπεράσει τα προβλήματά του και να βγει απβ την κρίση, είμαι βέβαιος ότι καταδικάζονται από ολόκληρο τον ελληνικό λαό και από όλους τους βουλευτές του ελληνικού Κοινοβουλίου» ανέφερε μεταξύ άλλων ο Πρόεδρος του σώματος Φίλιππος Πετσάλνικος.\n«Χθες γίναμε μάρτυρες τυφλής και απάνθρωπης βίας» ανέφερε ο πρωθυπουργός Γ. Παπανδρέου. «Είμαι βέβαιος ότι το σύνολο της κοινωνίας μας εκφράζει τον αποτροπιασμό του για την εγκληματική αυτή ενέργεια. Την ώρα που ο λαός μας δίνει καθημερινή μάχη για να ορθοποδήσει η χώρα και να αποκτήσει αξιοπιστία, άνανδροι και κρυπτόμενοι δολοφόνοι, θέλουν να χτυπήσουν την κοινωνική ειρήνη και την ομαλότητα. Θα αποτύχουν γιατί έχουν απέναντί τους ολόκληρη την κοινωνία».\nΤην «αυτονόητη αγανάκτηση και θλίψη» της, εξέφρασε και η Αλέκα Παπαρήγα. «Ψάξτε πραγματικά από πού ξεκίνησε αυτή η πρωτοβουλία και χτυπήστε αλύπητα αυτούς που την έκαναν. Τους αξίζει. Μην διανοηθείτε ωστόσο να μπλέξετε το ζήτημα αυτό με τις λαϊκές κινητοποιήσεις» προειδοποίησε η γγ του ΚΚΕ.\nΘλίψη για τον θάνατο ενός «άξιου αξιωματικού και καλού οικογενειάρχη» εξέφρασε ο πρόεδρος του ΛΑΟΣ Γιώργος Καρατζαφέρης. Συνδέοντας, δε, το τραγικό γεγονός με την ερώτησή του προς τον πρωθυπουργό που συζητήθηκε, αναρωτήθηκε «εάν συμβεί το ίδιο μετά από δυο χρόνια, η χήρα ενός επόμενου Βασιλάκη ή επόμενου Ηλιάκη, θα πάρει σύνταξη;»\nΣτόχευση αποπροσανατολισμού του λαού διέκρινε πίσω απβ τη δολοφονία, ο επικεφαλής του ΣΥΡΙΖΑ Αλέξης Τσίπρας, θεωρώντας βέβαιο πως «προέρχεται από πολύ σκοτεινούς κύκλους»: «Αν δεν είχε γίνει, θα είχαν σήμερα, τελείως διαφορετικούς τίτλους τα ΜΜΕ» σημείωσε ο κος Τσίπρας. «Θα ασχολούνταν με το Μνημόνιο, με την συρρίκνωση των ασφαλιστικών δικαιωμάτων, με την αποκάλυψη των δύο γραφών στη μετάφραση του Μνημονίου - αλλά όλοι ασχολούνται με μια στυγνή δολοφονία, γιατί κάποιοι το αποφάσισαν. Και για να μην πω και άλλες κουβέντες που μπορεί να παρεξηγηθούν, εκφράζω τα ειλικρινή συλλυπητήρια στην οικογένεια του θύματος» ανέφερε μεταξύ άλλων ο κος Τσίπρας.\nΟ πρόεδρος της Νέας Δημοκρατίας Αντώνης Σαμαράς επικοινώνησε τηλεφωνικά με τον υπουργό Προστασίας του Πολίτη Μιχάλη Χρυσοχοϊδη, ενημερώθηκε για την έκρηξη που σημειώθηκε στο γραφείο του υπασπιστή του και εξέφρασε τον συγκλονισμό και τη στήριξή του για το φόνο του υπασπιστή του.\nΣε δήλωσή του, εξάλλου, αναφέρει: «Πρόκειται για μια αποτρόπαια και πρωτοφανή εγκληματική επίθεση, που στοίχισε τη ζωή ενός ανθρώπου και προσέβαλε βαρύτατα τον Νόμο και τη Δημοκρατία. Απέναντι σε τέτοια κρούσματα θηριωδίας αντιτάσσουμε την ενότητα του λαού μας και την καθολική μας απόφαση να αντιμετωπίσουμε το κακό στη ρίζα του. Εκφράζω την βαθύτατη οδύνη μου και συμπάσχω με την οικογένεια του θύματος».\nΤέλος, ο αρχιεπίσκοπος Ιερώνυμος, έστειλε σήμερα γραπτή δήλωση στην οποία αναφέρει:\n«Με βαθύτατη θλίψη, ευρισκόμενος στην Καππαδοκία, πληροφορήθηκα το χθεσινό αποτρόπαιο έγκλημα, το οποίο και καταδικάζω απερίφραστα. Ολόψυχα δε εκφράζω την συμπαράστασή μου στην οικογένεια του αστυνομικού υποδιευθυντού Γιώργου Βασιλάκη που έπεσε κατά την επιτέλεση του καθήκοντος.\nΣε αυτές τις σκληρές ώρες τέτοια οδυνηρά γεγονότα θα πρέπει να μας φέρουν πιο κοντά στο ομόψυχο και όμαιμο του Γένους μας. Η Εκκλησία είναι δίπλα στον ανθρώπινο πόνο και προσευχή Της είναι η ειρήνη και γαλήνη στην κοινωνία μας».\n«Δεν θα γκρεμίσετε τον καπιταλισμό γκρεμίζοντας την Ελλάδα» ανέφερε ο πρωθυπουργός στη Βουλή Γιώργος Παπανδρέου, αντεπιτιθέμενος στις βολές της γγ του ΚΚΕ Αλέκας Παπαρήγα, για τις «αντιδραστικές αναδιαρθρώσεις» στο ασφαλιστικό.\n«Σήμερα είναι η δική σας ώρα να απολογηθείτε» ανέφερε ο κος Παπανδρέου. «Θεωρείτε πως πράξεις δικές σας, των συνδικαλιστών σας, ή φοιτητών που υποδύονται συνδικαλιστές, πως συμβάλλουν στην ευρωστία των ταμείων ή τη μείωση της ανεργίας;\nΌταν στελέχη σας δημοσίως αρνούνται την τήρηση του Συντάγματος και των αποφάσεων των δικαστηρίων, δηλαδή να παίρνει ο καθένας τον νόμο στα χέρια του, το θεωρείτε προοδευτικό; Προβάλλουν την πατρίδα οι πράξεις αυτές, ή μήπως αφαιρείτε με την συμπεριφορά σας εθνικό εισόδημα από τη χώρα, θέτοντας σε κίνδυνο και τις υπάρχουσες θέσεις εργασίας;»\n«Ποιος αποτρέπει τον τουρισμό και τους τουρίστες να έρχονται στην πατρίδα μας, κρουαζιέρας που φέρνει συνάλλαγμα εισφορές στα ταμεία, με την δημιουργία μικρομεσαίων επιχειρήσεων; Εσείς!» ανέφερε ο Πρωθυπουργός. «Πόσο κοστίζει σε θέσεις εργασίας ο με κάθε τρόπο και μέσο, αποκλεισμός των λιμανιών; Για τα νησιά, τουριστικές επιχειρήσεις, συγκοινωνίες; Μία μόνο από τις εταιρείες με κρουαζιερόπλοια θα έφερνε το 2011 47.000 επιβάτες, δρομολογώντας δύο ακόμα πλοία. Θα άφηναν χρήματα σε ελληνικά εστιατόρια, ελληνικά ξενοδοχεία, ελληνικές επιχειρήσεις. Με όσα γίνονται στα λιμάνια, οι περισσότερες εταιρείες σκέφτονται τον αποκλεισμό της Ελλάδας το 2011 και 2012. Από αυτήν την εταιρεία μόνον, χάνουμε 4 εκ. ευρώ και κινδυνεύουμε να χάσουμε 14 εκ. το 2011. Σε 77 από τα 450 ξενοδοχεία της Αττικής, οι ακυρωμένες νύχτες είναι 40.000 μετά από τα επεισόδια απβ τον Απρίλιο και τις σκηνές απβ τα λιμάνια μας. Πόσοι άνθρωποι θα μπορούσαν να βρουν δουλειά στο μεταξύ; Από πού θα βρουν δουλειές; Θα βρουν ελεημοσύνη απβ το ΔΝΤ;»\n«Δεν καταδικάζετε τον καπιταλισμό, αλλά κομμάτι του ελληνικού λαού με απαράδεκτες εικόνες που κάνουν το γύρο της υφηλίου» τόνισε ο κος Παπανδρέου. «Πρέπει να γίνουν αλλαγές και στον εργασιακό χώρο, να ενταχθούν οι ναυτικοί στα κρουαζιερόπλοια. Με την άρση του καμποτάζ περιμένουμε 45000 νέες θέσεις εργασίας. Εσείς δεν θέλετε καμία εξέλιξη στις εργασιακές σχέσεις, λες και είναι ο κόσμος στάσιμος δίπλα μας. Ο συντηρητικός σας δογματισμός, βάζει σε ομηρία ανέργους» ανέφερε ο Πρωθυπουργός.\n«Από τους αγώνες για το δεκάωρο και το οκτάωρο, την κατάργηση της παιδικής εργασίας και την ισότητα ανδρών και γυναικών στις αμοιβές, δεν υπήρξε εργατική κατάκτηση που να μην αναπτύχθηκε κόντρα στο νόμο της κυρίαρχης πολιτικής» απάντησε η Αλέκα Παπαρήγα. «Κι εσείς μας βάζετε να παλεύουμε σήμερα, για κατάργηση της εργασίας των 15χρονων - ακόμα και για τα παιδιά που πηγαίνουν στο γενικό λύκειο».\n«Δεν σας κατηγορούμε ότι δεν κάνετε συμφωνίες ανάπτυξης. Είμαστε όμως ριζικά αντίθετοι, στο να γίνει η Ελλάδα πόλος έλξης κεφαλαίων με εργασιακούς όρους Κίνας, Ινδίας, ή Αφρικής» συνέχισε η κα Παπαρήγα. «Με τις συμφωνίες σας με τον Ερντογάν, ανοίξατε το δρόμο, ώστε ελληνικές εταιρείες που έχουν θέσεις εργασίας στην Ελλάδα να εξάγουν τα κεφάλαιά τους στη γειτονική Τουρκία δηλαδή να μειώνουν τις θέσεις εργασίας εδώ. Κλείσατε συμφωνία με την Κίνα για την ναυπήγηση πλοίων εκεί, καταδικάζοντας παραγωγικούς χώρους εδώ. Θέλετε να συμφωνήσουμε να μετατραπούν χώροι κατασκευής πλοίων σε συσκευαστήρια εμπορευμάτων και να κλείσουν και μικρές βιοτεχνίες που κάνουν σήμερα την συσκευασία ή την παραγωγή υλικών συσκευασίας».\n«Αυτό που λέτε εσείς, είναι μια άλλη λογική συντηρητισμού και δογματισμού που κρατά το λαό σε συνθήκες μοιρολατρίας» ανταπάντησε ο Πρωθυπουργός.\n«Δεν νομίζω ότι η ελληνική λαϊκή οικογένεια δεν θέλει τις επενδύσεις από την Κίνα, το Κατάρ, την Λιβύη, ή τη Ρωσία που μπορούν να συμβάλλουν στις θέσεις εργασίας».\n«Ως πρόεδρος της Σοσιαλιστικής Διεθνούς, παλεύω ώστε να υπάρξει δικαιότερη κατανομή πλούτου, να χτυπήσουμε την φτώχεια και την εκμετάλλευση σε αναδυόμενες οικονομίες που τις κάνουν προσωρινά πιο ανταγωνιστικές από μας. Δεν είναι αυτό το μοντέλο που εμείς θέλουμε, να κάνουμε τον αγώνα ανταγωνιστικότητας με την μείωση των μισθών και των συντάξεων, αλλά με την αύξηση της αξίας. Και θέλουμε να υπάρξουν συστήματα κοινωνικής ασφάλειας. Δεν θα γίνουμε εμείς χώρα μισθωτών τριτοκοσμικής λογικής.\nΚάνοντας αυτά όμως, δεν κλείνουμε λιμάνια στην Ελλάδα. Δώστε κι εσείς τον αγώνα παγκοσμίως, αλλά σκεφτείτε και την Ελλάδα, τους έλληνες εργαζόμενους και όχι απλώς την επαναστατικότητά σας. Δεν θα γκρεμίσετε τον καπιταλισμό γκρεμίζοντας την Ελλάδα. Σας καλώ άμεσα να σταματήσετε ότι διασύρει τη χώρα» κατέληξε ο Πρωθυπουργός.\n** Οι οριστικές αποφάσεις της κυβέρνησης για τις αλλαγές στο ασφαλιστικό και στις εργασιακές σχέσεις, αναμένεται να ανακοινωθούν σήμερα, μετά τη συνεδρίαση του Υπουργικού Συμβουλίου.\nΓ.Παπανδρέου: Προσπάθεια αναστροφής\nΜε επιτυχία ξεκίνησε η τεράστια προσπάθεια αναστροφής της καταστροφικής πορείας της χώρας, τόνισε ο πρωθυπουργός Γιώργος Παπανδρέου μιλώντας στη χθεσινή συνεδρίαση του Υπουργικού Συμβουλίου και πρόσθεσε ότι αναγνωρίζονται ήδη, τόσο οι προσπάθειες της κυβέρνησης όσο, κυρίως, οι θυσίες του ελληνικού λαού.\nΗ μέχρι τώρα πορεία, όπως τόνισε ο πρωθυπουργός, δεν ήταν εύκολη και οι αποφάσεις που ελήφθησαν ήταν αναγκαίες για τη διάσωση της χώρας, ώστε να μπορούμε να είμαστε σήμερα σε θέση να πληρώνουμε μισθούς και συντάξεις. Επίσης, όπως ανέφερε, η προσπάθεια αφορά στο να μην βρεθεί ποτέ ξανά η Ελλάδα στην ίδια θέση και γι' αυτό πρέπει να αντιμετωπιστούν τα βαθύτερα αίτια που οδήγησαν στη σημερινή κατάσταση, η οποία μπορεί να αντιμετωπιστεί μόνο με ριζικές αλλαγές και ανατροπές.\nΟ κ. Παπανδρέου αναφέρθηκε στα πεπραγμένα του οκταμήνου της κυβέρνησής του και τόνισε ότι οι πολιτικές που εφαρμόζονται "θα μας επιτρέψουν να ξεφύγουμε οριστικά από τον φαύλο κύκλο της καθυστέρησης, της ανισότητας, της έλλειψης κράτους πρόνοιας, της χαμηλής ανταγωνιστικότητας αλλά και από τα ελλείμματα και τα χρέη".\nΟ πρωθυπουργός ήταν για μια ακόμη φορά ειλικρινής τονίζοντας ότι δεν θέλει να κοροϊδέψει κανέναν και όπως είπε, μας περιμένουν ακόμα δύσκολα χρόνια έντονης προσπάθειας και επιμονής, επισημαίνοντας ωστόσο ότι τα περισσότερα οδυνηρά μέτρα έχουν ήδη αρχίσει να εφαρμόζονται. Τώρα, όπως τόνισε, εκκαθαρίζουμε τη δυσβάσταχτη κληρονομιά του παρελθόντος.\nΠαράλληλα όπως τόνισε ο πρωθυπουργός, τώρα ξεκινούν οι μεγάλες αλλαγές για να σπάσει η γραφειοκρατία, να εμπεδωθούν κανόνες διαφάνειας, διαβούλευσης και λογοδοσίας παντού και να ξαναφτιάξουμε, όπως είπε, το κράτος. Είναι, ανέφερε, στο χέρι μας να τα καταφέρουμε, εκφράζοντας παράλληλα τη βεβαιότητα ότι η προσπάθεια θα είναι επιτυχής.\nΧρέος μας, είπε ο πρωθυπουργός, είναι να διαφυλάξουμε ότι το κράτος θα είναι σε θέση να καταβάλει συντάξεις σε βάθος χρόνου με ένα σύστημα βιώσιμο και ότι αυτό θα γίνεται με τη μέγιστη δυνατή κοινωνική δικαιοσύνη. Χρέος μας, όπως είπε επίσης, είναι να διαμορφώσουμε ένα εργασιακό περιβάλλον το οποίο θα προστατεύει, θα στηρίζει αλλά και θα δίνει ευκαιρίες στους πιο ευάλωτους πολίτες, όπως επίσης και θα βοηθάει τη χώρα να γίνει πιό σύγχρονη και πιό ανταγωνιστική.\nΟ κ. Παπανδρέου απέρριψε για μια ακόμη φορά τις αιτιάσεις ότι το ελληνικό πρόβλημα οφείλεται στην ύπαρξη του κράτους πρόνοιας και υπογράμμισε ότι το πρόβλημα της Ελλάδας ήταν η διαχείριση τόσο του κράτους πρόνοιας όσο και του κράτους γενικότερα. Και πρόσθεσε ότι το θέμα της ανταγωνιστικότητας δεν αφορά στο κράτος πρόνοιας όπως έχει αποδειχθεί και σε χώρες του ευρωπαϊκού βορρά που εφαρμόζεται.\nΟ πρωθυπουργός έκανε ειδική αναφορά στις αναμενόμενες εξελίξεις στην Ευρώπη και τόνισε ότι μπαίνουμε σε μια κατάσταση πίεσης αναφορικά με το χρέος όλων των αναπτυγμένων ευρωπαϊκών χωρών και προέβλεψε ότι πολλές από τις χώρες αυτές θα πάρουν μέτρα είτε όπως αυτά που πήρε η Ελλάδα είτε ανάλογα με αυτά.\nΕπανέφερε το θέμα της αύξησης των ιδίων πόρων της Κοινότητας και ανέφερε χαρακτηριστικά ότι εάν μπει ένας μικρός φόρος στις χρηματοπιστωτικές συναλλαγές της τάξεως του 0,05%, η Ευρώπη θα μπορούσε να έχει έσοδα περί τα 240 δισ. ευρώ που θα αποτελούσε μια πολύ σημαντική πηγή. Το θέμα της αύξησης των ιδίων πόρων μέσω της επιβολής του συγκεκριμένου φόρου στις χρηματοπιστωτικές συναλλαγές, ενός νέου φόρου επί του διοξειδίου του άνθρακα και της έκδοσης ευρωομολόγων θα τεθεί, όπως είπε ο κ. Παπανδρέου, στις συζητήσεις που ακολουθούν στην Ευρωπαϊκή Ένωση για το νέο προϋπολογισμό.\nΟ πρωθυπουργός θεώρησε θετικό ότι οι προτάσεις αυτές υιοθετήθηκαν από τα συνδικάτα στο Βανκούβερ του Καναδά και εξέφρασε την ελπίδα ότι το θέμα αυτό θα αποτελέσει και αντικείμενο συζήτησης στο G -20.\nΣχετικά με τα νομοσχέδια που συζητήθηκαν στη σημερινή συνεδρίαση του Υπουργικού Συμβουλίου, για το νομοσχέδιο που αφορά στη δημοσιονομική διαχείριση και ευθύνη και το οποίο θα κατατεθεί ως τις 30 Ιουνίου στη Βουλή, ο κ. Παπανδρέου τόνισε ότι συνιστά το πρώτο μεγάλο βήμα για τη μεταρρύθμιση του προϋπολογισμού η οποία θα ολοκληρωθεί μέχρι το 2013.\nΣχετικά με το νομοσχέδιο για το ταμείο χρηματοπιστωτικής σταθερότητας ο κ. Παπανδρέου ανέφερε ότι έχει ως στόχους τη θωράκιση του ελληνικού χρηματοπιστωτικού τομέα και τη διατήρηση της σταθερότητας στο ελληνικό τραπεζικό σύστημα.\nΤέλος, αναφορικά με το νομοσχέδιο του υπουργείου Περιβάλλοντος ο πρωθυπουργός ανέφερε ότι οι στόχοι για την Ελλάδα είναι η αύξηση της συνεισφοράς των ανανεώσιμων πηγών ενέργειας στο ενεργειακό ισοζύγιο και η μείωση των εκπομπών αερίων. Ο βασικός στόχος, όπως ανέφερε, είναι η αντιμετώπιση της απειλής της κλιματικής αλλαγής, η κατά το δυνατόν απεξάρτηση από εισαγόμενους ενεργειακούς πόρους με την αξιοποίηση εγχώριων πόρων φιλικών προς το περιβάλλον, αλλά και η πράσινη ανάπτυξη στην οποία οι ανανεώσιμες πηγές ενέργειας παίζουν καθοριστικό ρόλο.\nΓ. Παπακωνσταντίνου: Προτροπή στις διοικήσεις των ελληνικών τραπεζών\nΠροτροπή στις διοικήσεις των ελληνικών τραπεζών να προχωρήσουν στις μεγάλες κινήσεις που θα διασφαλίσουν το μέλλον του τραπεζικού συστήματος απηύθυνε ο υπουργός Οικονομικών Γιώργος Παπακωνσταντίνου, από το βήμα της γενικής συνέλευσης της Ελληνικής Ένωσης Τραπεζών (ΕΕΤ).\nΟ υπουργός επισήμανε ότι η πολιτεία στηρίζει, μαζί με την Ευρωπαϊκή Κεντρική Τράπεζα (ΕΚΤ), το εγχώριο τραπεζικό σύστημα και οι τράπεζες με την σειρά τους θα πρέπει "να στηρίξουν τον εαυτό τους" και κατ' επέκταση την ελληνική οικονομία και τα νοικοκυριά. Απευθυνόμενος στους τραπεζίτες είπε ότι είναι η ώρα να κοιτάξουν τους όρους αμοιβών σε υψηλόβαθμα στελέχη τους, καθώς και να διασφαλίσουν τους όρους ρευστότητας σε νοικοκυριά και επιχειρήσεις.\nΗ πολιτεία, πρόσθεσε, έχει στηρίξει το ελληνικό τραπεζικό σύστημα με το πακέτο των 28 δισ. ευρώ, πρόσφατα αύξησε το σκέλος των εγγυήσεων κατά 15 δισ. ευρώ και είναι έτοιμη να το πράξει περαιτέρω αν υπάρξει ανάγκη.\nΑναφέρθηκε επίσης στο Ταμείο Χρηματοπιστωτικής Στήριξης, το οποίο χαρακτήρισε "δίχτυ ασφαλείας" για το τραπεζικό σύστημα, επισημαίνοντας ότι από τον Σεπτέμβριο θα λάβει τα πρώτα χρήματα. Εκτίμησε ότι καμιά ελληνική τράπεζα δεν θα χρειαστεί να το χρησιμοποιήσει.\nΟ υπουργός Οικονομικών εμφανίστηκε απόλυτα αισιόδοξος για την προσπάθεια δημοσιονομικής εξυγίανσης αλλά και γενικότερα της εφαρμογής του προγράμματος τριετούς προσαρμογής της ελληνικής οικονομίας. Ήδη τα μέτρα που έχει λάβει η κυβέρνηση αποδίδουν, το έλλειμμα το πρώτο πεντάμηνο έχει μειωθεί κατά 39%, ενώ τα έσοδα κατέγραψαν αύξηση 8% και η μείωση των δαπανών φθάνει το 10%. Ο υπουργός τόνισε ότι έχουν τεθεί οι βάσεις και υπάρχει η αισιοδοξία ότι ο κρατικός προϋπολογισμός υπερβαίνει τους στόχους που έχουν τεθεί.\nΕίναι η ώρα των μεγάλων ανατροπών τώρα, τόνισε ο κ.Παπακωνσταντίνου και επισήμανε ότι με το πλαίσιο των ασφαλιστικών και εργασιακών μεταρρυθμίσεων μπαίνουν οι βάσεις για βιωσιμότητα του ασφαλιστικού με αίσθημα δικαίου και ξεπερνιούνται αγκυλώσεις στην αγορά εργασίας, καθώς και κανόνες που δεν προστάτευαν τους εργαζομένους.\nΠαρουσία του πρωθυπουργού, της οικογένειας Παπανδρέου, στελεχών και φίλων του ΠΑΣΟΚ τελέστηκε σήμερα στο 1ο Νεκροταφείο Αθηνών το ετήσιο μνημόσυνο του Ανδρέα Παπανδρέου για τη συμπλήρωση 14 χρόνων από το θάνατό του.\nΟ κ. Γ. Παπανδρέου, που παραβρέθηκε για πρώτη φορά ως πρωθυπουργός στο μνημόσυνο του ιδρυτή του ΠΑΣΟΚ, απόθεσε στον τάφο του πατέρα του τρία κόκκινα γαρύφαλλα και στη συνέχεια πήγε και στον τάφο του παππού του Γεώργιου Παπανδρέου. Στη συνέχεια ο πρωθυπουργός αναχώρησε από το Αβ Νεκροταφείο.\nΣε δηλώσεις της η Δήμητρα Παπανδρέου είπε ότι ο Ανδρέας Παπανδρέου ήταν ένας ηγέτης που λατρεύτηκε από τον ελληνικό λαό και αγάπησε αυτόν τον λαό. Στον τάφο του, είπε, γράφει "η Ελλάδα ανήκει στους Έλληνες". Αυτό το συγκεκριμένο, τόνισε, αυτός ο ηγέτης το έκανε πράξη. Έκανε έναν λαό περήφανο που δεν γονάτισε στα ξένα συμφέροντα και δεν ενέδωσε σε ξένους εκβιασμούς. Αν ζούσε σήμερα, συμπλήρωσε, ο ελληνικός λαός δεν θα περνούσε αυτή τη δοκιμασία.\nΟ Απόστολος Κακλαμάνης δήλωσε ότι όσα χρόνια κι αν περάσουν ο ελληνικός λαός, από γενιά σε γενιά, θα θυμάται τον άνδρα εκείνο, τον πολιτικό, που άλλαξε την πορεία της χώρας και έβαλε στη ζωή, στην κοινωνία, ένα μεγάλο κομμάτι του λαού που ήταν στη γωνία απβ αυτούς που θέλουν να οδηγήσουν ξανά τη χώρα στην ίδια κατάσταση. Γι' αυτό με ενότητα, είπε, σήμερα προσπαθούμε να βγάλουμε τη χώρα από έναν τέτοιο επικίνδυνο κατήφορο.\nΟ Γιώργος Λιάνης δήλωσε ότι ο Ανδρέας λείπει από όλους. "Πιστεύω ότι στον Γιώργο έλαχε το μεγαλύτερο φορτίο που σήκωσε ποτέ Έλληνας πρωθυπουργός και του εύχομαι ολόψυχα να πετύχει", τόνισε ο κ. Λιάνης.\nΕτήσιο μνημόσυνο για τον πρώην πρωθυπουργό Ανδρέα Παπανδρέου. Αθήνα/Α' Νεκροταφείο - 09:30:00\nΗμερίδα για την παρουσίαση της Ελληνικής Προεδρίας του Οργανισμού Οικονομικής Συνεργασίας Ευξείνου Πόντου (ΟΣΕΠ) και για τον εορτασμό της «Ημέρας ΟΣΕΠ». Κατά την εκδήλωση, ο Αναπληρωτής Υπουργός Εξωτερικών κ. Δημήτρης Δρούτσας και ο Υφυπουργός Εξωτερικών κ. Σπύρος Κουβέλης θα παρουσιάσουν τις προτεραιότητες της Ελληνικής Προεδρίας. Εν συνεχεία θα ακολουθήσει σειρά ομιλητών, οι οποίοι θα αναπτύξουν τις δύο κύριες θεματικές ενότητες «ο ΟΣΕΠ: προωθώντας την περιφερειακή οικονομική συνεργασία στην ευρύτερη περιοχή του Ευξείνου Πόντου» και «Πράσινη Ανάπτυξη και Επιχειρηματικότητα: μια νέα ευκαιρία περιφερειακής οικονομικής συνεργασίας». Αθήνα/ΥΠΕΞ - 09:30:00\nΓενική Συνέλευση Eurobank. Αθήνα/Athenaeum Intercontinental - 10:30:00\nΣυνεδρίαση Υπουργικού Συμβουλίου, υπό την προεδρία του πρωθυπουργού Γιώργου Παπανδρέου. Αθήνα/Βουλή - 11:30:00\nΑρχίζουν οι εργασίες του 8ου Τακτικού Συνεδρίου της Ν.Δ. Αθήνα/Ταε Κβο Ντό - 19:00:00\n10:00 (ολομέλεια) Επίκαιρες ερωτήσεις/ Ώρα του Π/Θ\nΕπίκαιρες ερωτήσεις προς τον πρωθυπουργό\n-Αλ. Παπαρήγα σχετικά με το νέο ασφαλιστικό σύστημα κ.λπ..\n-Γ. Καρατζαφέρη σχετικά με τη λήψη μέτρων για την τόνωση της αγοράς κ.λπ..\n-Αλ. Τσίπρα σχετικά με το περιεχόμενο της σύμβασης για τη χορήγηση του δανείου στη Χώρα μας κ.λπ..\n11:00 (ολομέλεια) Επερώτηση 25 βουλευτών της ΝΔ σχετικά με την εξυγίανση του ΟΣΕ.\nΣύνοδος πρυτάνεων ελληνικών ΑΕΙ. Η Σύνοδος, που διοργανώνεται από το ΑΠΘ, θα ασχοληθεί με ζητήματα ακαδημαϊκής πολιτικής αλλά και θέματα θεσμικής, οικονομικής και διοικητικής φύσης, που αφορούν στα Ελληνικά Πανεπιστήμια, στην τρέχουσα χρονική συγκυρία. Λιτόχωρο Πιερίας\nΠανευρωπαϊκό Συνεδρίο της Ευρωπαϊκής Συνομοσπονδίας Νέων Επιχειρηματιών (YES). Δεύτερη μέρα εργασιών του Συνεδρίου. Ομιλητές -μεταξύ άλλων- Γεώργιος Παπανδρέου, Στέφανος Μάνος και Ανρί Μαλός της ΕΟΚΕ. Θεσσαλονίκη/Ξενοδοχείο Mediterranean Palace - 09:00:00\nΣυνέντευξη Τύπου του ΕΚΘ και της ΕΔΟΘ με θέμα την πανελλαδική απεργία της Τρίτης. Θεσσαλονίκη/Κτίριο ΕΔΟΘ - 11:00:00\nΣυνέντευξη Τύπου του ΠΑΣΟΚ Θεσσαλονίκης. Θέμα της συνέντευξης οι Πολιτικές εξελίξεις, υπο το πρίσμα του Καλλικράτη. Θα παρουσιαστεί σχετική δημοσκόπηση. Θεσσαλονίκη/Βασ. Ηρακλείου 30, 7ος ορ. - 12:00:00\nΤελετή βράβευσης πανελλήνιου μαθητικού διαγωνισμού για τους πρόσφυγες. Η εκδήλωση οργανώνεται από την Υπατη Αρμοστεία του ΟΗΕ για τους Πρόσφυγες. Χαιρετισμός υφυπουργού Εσωτερικών Θ. Τζάκρη. Θεσσαλονίκη/Αρχαιολογικό Μουσείο - 13:00:00\nΥδατοσφαίριση-Εθνική ανδρών-Διεθνές τουρνουά Μόσχας (1η ημέρα):\nΠοδόσφαιρο-Παγκόσμιο Κύπελλο (Α΄ φάση, 3η ημέρα), Νότια Αφρική:\n17:00 Β.Κορέα-Ακτή Ελεφαντοστού\nΟ κ. Παπανδρέου υπογράμμισε ότι ζούμε μία έκτακτη κατάσταση χωρίς προηγούμενο, για την αντιμετώπιση της οποίας απαιτείται συστράτευση και συμβολή όλων των κοινωνικών δυνάμεων: «Δυστυχώς πληρώνουμε το τίμημα εγκληματικών σφαλμάτων και παραλείψεων των προηγούμενων κυβερνήσεων. Αλλά δίνουμε τη μάχη της ανασύνταξης και της ανάπτυξης της οικονομίας της χώρας»\nΟ πρωθυπουργός τόνισε ότι είναι ενθαρρυντικά τα πρώτα αποτελέσματα και λέγοντας ότι «βαδίζουμε σε σωστό δρόμο και (ότι) οι θυσίες πιάνουν τόπο».\nΣτις τομές αυτές περιλαμβάνεται η συνολική απλοποίηση των διαδικασιών, αδειοδότησης, το κτύπημα της μάστιγας της διαφθοράς και ένα σοβαρό πτωχευτικό δίκαιο, είπε ο κ. Παπανδρέου ενώ κάλεσε κόμματα και κοινωνικούς εταίρους να συμβάλουν καταθέτοντας τις δικές τους προτάσεις για την απλοποίηση και την απελευθέρωση των δυνάμεων της οικονομίας.\n«Δεν έχουμε την ψευδαίσθηση ότι όλα αυτά δεν γίνονται από τη μία ημέρα στην άλλη, αλλά η μετάβαση θα γίνει ομαλά», έκλεισε την πρωτολογία του ο πρωθυπουργός.\nΟ πρόεδρος του ΛΑΟΣ Γιώργος Καρατζαφέρης από τη πλευρά του διερωτήθηκε, αφού ο πρωθυπουργός κάνει σωστές διαπιστώσεις, τότε γιατί η πολιτεία δεν εφάρμοσε το νόμο όποτε χρειάστηκε στα λιμάνια.\nΟ κ. Καρατζαφέρης τόνισε ότι η κατάσταση στην αγορά είναι κρίσιμη με 65.000 μαγαζιά να έχουν βάλει ήδη λουκέτο, ενώ κεντρικοί εμπορικοί δρόμοι της Αθήνας δείχνουν νεκροταφείο: «Το 45% της λιανικής είναι στα χέρια των Κινέζων, το 20% στην παραοικονομία, άλλο τόσο στα "μεγαλομάγαζα" και μένει μόλις το υπόλοιπο για τον επιχειρηματία του κέντρου και της γειτονιάς που επιβαρύνεται από την εγκληματικότητα κα το φόβο της γκετοποίησης», τόνισε ο κ. Καρατζαφέρης, ζητώντας από την κυβέρνηση «να σπάσει αυγά».\nΣτην κατεύθυνση αυτή διερωτήθηκε «ποιος τρελός θα ανοίξει σήμερα επιχείρηση στην Ελλάδα με φορολογία 45%, όταν είναι 10% στην Κύπρο και 15% στη Βουλγαρία.\nΚλείνοντας, κάλεσε τον πρωθυπουργό να απαντήσει θετικά στην πρόταση Πούτιν για το κλίρινγκ, προκειμένου να μην υπάρχει μοναδική εξάρτηση από την τρόϊκα.\nΚάνουμε εργώδεις προσπάθειες για προσέλκυση επενδύσεων , υπογράμμισε ο κ. Παπανδρέου, και προς τη Ρωσία, όντας ανοιχτοί σε συνεργασία και σε θέματα όπως το κλίρινγκ, προς την Κίνα, τις Ινδίες, τη Λιβύη, το Κατάρ κ.ο.κ. για την επίτευξη σημαντικών επενδύσεων.\nana2html v2.01 run on Friday, 25 June 2010 - 10:30:27 UTC


Αποτελέσματα 152-171 από 3476\nWaste management sites: Study and assessment of selection criteria considering environmental and financial factors as well as the sensitivity analysis \nKasis, Grigoria (ΤΕΙ ΠειραιάKingston University London, 2013-10-16)\nΚυριακού, Δημήτρης (ΤΕΙ Πειραιά, 2014-05-20)\nΑγγέλου, Αθανάσιος (ΤΕΙ Πειραιά, 2014-10-30)\nΤζιβάκου, Ανδριάνα; Σαμπούρ, Στέλλα (ΤΕΙ Πειραιά, 2014-08-19)\nΨαθάκης, Χαράλαμπος (Α.Ε.Ι. Πειραιά Τ.Τ., 2017-09-19)\nΝέλλας, Κωνσταντίνος (Α.Ε.Ι. Πειραιά Τ.Τ., 2016-02-08)\nPula, Florentin (Α.Ε.Ι. Πειραιά Τ.Τ., 2016-04-07)\nΤζετζέλου, Χριστίνα (ΤΕΙ Πειραιά, 2014-11-01)\nΓιαμαρέλου, Χριστίνα; Κατάκη, Κωνσταντίνα-Αρετή (Α.Ε.Ι. Πειραιά Τ.Τ., 2016-03-16)\nΟικονομόπουλος, Βλάσιος (ΤΕΙ Πειραιά, 2014-10-21)\nΜπούγος, Μανώλης (ΤΕΙ Πειραιά, 2014-11-10)\nΚοντοδήμας, Νικόλαος (ΤΕΙ Πειραιά, 2014-10-31)\nΦιλής, Κωνσταντίνος (ΤΕΙ Πειραιά, 2014-05-08)\nΚαραγεώργος, Βασίλειος (Α.Ε.Ι. Πειραιά Τ.Τ., 2017-08-25)\nΣταύρακας, Αναστάσιος; Σταύρακας, Δημήτριος (ΤΕΙ Πειραιά, 2014-10-30)\nΜαρίνης, Μιχάλης; Κωνσταντόπουλος, Χαράλαμπος (Α.Ε.Ι. Πειραιά Τ.Τ., 2016-10-25)\nΓκελούση, Αλεξάνδρα; Γκελούση, Μαρινέλα (ΤΕΙ Πειραιά, 2013-09-13)\nΠελοποννήσιος, Εμμανουήλ (ΤΕΙ Πειραιά, 2013-12-04)\nΧριστάκης, Ιωάννης; Αθανασόπουλος, Ιωάννης (Α.Ε.Ι. Πειραιά Τ.Τ., 2016-10-14)


EMX ULTRA II D-TEK - Ελεγκτής επαγωγικού βρόχου / ACSYS\nΙστορικό: EMX ULTRA II D-TEK - Ελεγκτής επαγωγικού βρόχου\nEMX ULTRA II D-TEK - Ελεγκτής επαγωγικού βρόχου\nΕλεγκτής, τύπου EMX ULTRA II D-TEK, της εταιρείας EMX Industries, Inc., για έναν επαγωγικό βρόχο. Ο συγκεκριμένος ελεγκτής επαγωγικού βρόχου είναι ιδανικός για πολλές εφαρμογές αυτοματισμού.\nΤιμές για τον ελεγκτή επαγωγικού βρόχου EMX ULTRA II D-TEK αλλά και το ειδικό καλώδιο για επαγωγικούς βρόχους θα βρείτε στο ηλεκτρονικό μας κατάστημα στη σελίδα:\nΤάση τροφοδοσίας: 12 έως 30 VDC (με προστασία για ανάποδη πολικότητα) ή 24 VAC.\nΚατανάλωση: 18 mA max\nΔιαστάσεις: 76x22x70 mm\nΕπαγωγή: 20 μH έως 2000 μH (Q factor > 5)\nΘερμοκρασία περιβάλλοντος: -40°C έως 82°C\nΣχετική υγρασία περιβάλλοντος: 0 έως 95%\nΥλικό περιβλήματος: PVC (σε πράσινο χρώμα)\nΣύνδεσμος: Κλέμα, αποσπώμενη (κουμπωτή), με 7 βιδωτές επαφές\nΜετασχηματιστής απομόνωσης για προστασία κατά την λειτουργία με βρόχο κακής ποιότητας\nΔιαθέσιμες συχνότητες λειτουργίας: 4 (χαμηλή, μέση-χαμηλή, μέση-υψηλή, υψηλή)\nΕυαισθησία: Ρυθμιζόμενη σε 10 διαφορετικά επίπεδα (0 έως 9). Η ρύθμιση 0 είναι η ελάχιστη ευαισθησία και η ρύθμιση 9 είναι η μέγιστη ευαισθησία.\nΔίνει έξοδο μέσω επαφής, που μπορεί να ρυθμιστεί είτε ως NO είτε ως NC.\nΜέγιστο φορτίο ρελέ εξόδου: 1 A στα 24 VDC\nΗ έξοδος μπορεί να αφορά αναγνώριση παρουσίας (διατηρούμενο σήμα) ή διέλευσης (παλμός).\nΔιαθέτει λυχνίες LED που δίνουν πληροφορίες για την κατάσταση και την λειτουργία της συσκευής:\nΠράσινο LED: Παρουσία τάσης / Σφάλμα βρόχου\nΚόκκινο LED: Ανίχνευση / Ένδειξη συχνότητας\nΔιαθέτει οθόνη που δίνει πληροφορίες για το μέγεθος του εντοπιζόμενου σήματος (λειτουργία ULTRAMETER™), σε κλίμακα από 0 έως 9, ώστε να γίνεται ευκολότερη η επιλογή του επιθυμητού επιπέδου ευαισθησίας.\nΌταν ο βρόχος εντοπίζει κάποιο αντικείμενο (όχημα) η οθόνη δείχνει την ένταση του σήματος. Όσο χαμηλότερο το νούμερο που δείχνει η οθόνη, τόσο ισχυρότερο το σήμα και όσο υψηλότερο τόσο πιο ασθενές. Έτσι ξέρουμε σε ποιό επίπεδο να ρυθμίσουμε την ευαισθησία του ανιχνευτή ώστε να μπορούμε να εντοπίζουμε (ή να μην εντοπίζουμε) ένα όχημα τέτοιου είδους: Ο ρυθμιστής ευαισθησίας πρέπει να είναι σε τιμή μικρότερη από την ένδειξη της οθόνης για να υπάρχει απόκριση του ελεγκτή. Μία άλλη εξαιρετικά χρήσιμη λειτουργία είναι ότι εάν η οθόνη εμφανίζει μονίμως μία τιμή, ακόμη και όταν δεν υπάρχει όχημα κοντά στον βρόχο, τότε ξέρουμε ότι υπάρχει κάποια πηγή παρεμβολών.\nΌταν ενεργοποιούμε την λειτουργία ASB, η ευαισθησία του ελεγκτή αυξάνεται αυτόματα μόλις εντοπιστεί κάποιο αντικείμενο (όχημα) και επανέρχεται στην προγραμματισμένη τιμή της όταν πάψει να εντοπίζεται το αντικείμενο. Έτσι δεν χάνεται ο εγκλωβισμός οχημάτων που παρουσιάζουν μεγάλες μεταβολές στο ανιχνευόμενο σήμα κατά μήκος τους, όπως ένα φορτηγό με επικαθήμενο.\nΔιαθέτει πλήκτρο για έλεγχο της συχνότητας λειτουργίας του βρόχου και/ή την επαναρύθμιση (reset) του ελεγκτή.\nΜικροδιακόπτες προγραμματισμού ( DIP-switches )\nΟθόνη ένδειξης επιπέδου σήματος\nΠλήκτρο για ένδειξη συχνότητας και επαναρύθμιση (reset) ελεγκτή\n1 Καλώδιο βρόχου\n2 Καλώδιο βρόχου\nΤα δύο άκρα του καλωδίου του βρόχου συνδέονται στις επαφές 1 και 2\nΤροφοδοσία με τάση 12 έως 24 VDC\nΠΡΟΣΟΧΗ: Η πολικότητα έχει σημασία.\nΤροφοδοσία με τάση 24 VΑC\nΕπαφές 3 και 4\nΕπαφές 5 και 6 Κανονικά Ανοικτή (NO - Normally Open)\nΕπαφές 7 και 6 Κανονικά Κλειστή (NC - Normally Closed)\nΟι επαφές 5 έως 7 ισοδυναμούν με διακόπτη Form C (SPDT) .\nΦυλλάδιο EMX ULTRA II D-TEK 967.6 KB 05-11-2010 Στα Αγγλικά.\nΟδηγίες εγκατάστασης EMX ULTRA II D-TEK 372.8 KB 14-04-2009 Στα Αγγλικά.\nΗ ενότητα 'Ελεγκτές επαγωγικών βρόχων' περιέχει χρήσιμες πληροφορίες για τους επαγωγικούς βρόχους (πως δουλεύουν, πως εγκαθίστανται, τι καλώδια απαιτούνται κλπ).\nΤελευταία τροποποίηση: 2014/10/27 10:04 από ACSYS